17. 04. 2015. Hrabrim vatrogascima nagrade „Svetislav Stojanović“\nNagrade Grada Beograda „Svetislav Stojanović“ uručene su na svečanosti u Skupštini grada Beograda, među mnogobrojnim laureatima, Vatrogasno spasilačkoj četi Obrenovac i komandiru čete u Vatrogasno spasilačkom bataljonu Voždovac Predragu Selu, za izuzetne rezultate u spasavanju života i imovine Obrenovčana tokom poplava.\nTokom velikih poplava u mesecu maju prošle godine, među najhrabrijima su i pripadnici Vatrogasno spasilačke čete Obrenovac koji su se istakli u spasavanju života i imovine stanovnika Obrenovac. Svojim danonoćnim angažovanjem uspeli su da zajedno sa kolegama iz Vatrogasno spasilačke brigade Beograd, evakuišu ukupno 1.348 lica, 60 dece i 40 beba. Nakon povlačenja vode, radeći bez odmora, učestvovali su u saniranju posledica poplava, crpljenju vode iz stambenih objekata građana, poslovnih i javnih objekata, čišćenju terena i uklanjanju otpada.\nSvojim nesebičnim zalaganjem dali su veliki doprinos, kako bi GO Obrenovac počela normalno da funkcioniše. Sama priroda posla kojom se bave je humana i ogleda se u svakodnevnom pružanju pomoći i spasavanju života građana i njihove imovine, te su se često odazivali i akcijama dobrovoljnog davanja krvi, sakupljanju novčane pomoći za lečenje bolesnih radnika, članova njihovih porodica, radnika drugih vatrogasno spasilačkih jedinica širom Srbije i drugim organizovanim humanitarnim akcijama.\nNagrada „Svetislav Stojanović“ za istaknutog pojedinca u 2014. godini, pripala je i Predragu Selu, komandiru čete u Vatrogasno spasilačkom bataljonu Voždovac, koji se takođe istakao u akcijama spasavanja imovine i ljudi prilikom poplava 2014. godine u Obrenovcu. Sel je u svom dosadašnjem radu pokazao izuzetno znanje prilikom vatrogasnih intervencija, a svoja iskustva rado prenosi i mlađim kolegama.\nPo njegovim rečima, nagrada Grada Beograda je veliki podstrek za dalji rad svih njegovih kolega.\nOn je podsetio i na intervenciju gašenja požara u ulici Jurija Gagarina gde je požar u razbuktaloj fazi u stanu na četvrtom spratu pretio da se prenese na susedne stanove, a najveća opasnost stanarima pretila od produkata sagorevanja. Predrag Sel je naredio hitnu pretragu viših spratova i evakuaciju potencijalno ugroženih stanara. On lično je, u stanu na sedmom spratu, pronašao mlađu ženu u besvesnom stanju, koju je sa kolegama izneo do vozila Hitne pomoći i spasio joj život. Jedan od mnogih života koje su on i njegove kolege spasili svojim hrabrim i požrtvovanim delovanjem.


Kako bi izašao u susret potrebama svojih korisnika, Institut za standardizaciju Srbije organizuje seminar posvećen tumačenju zahteva standarda SRPS EN ISO 15189:2014, koji se odnose na kvalitet i kompetentnost medicinskih laboratorija. Učesnicima seminara se pruža mogućnost da steknu nova znanja, zahvaljujući kojima će unaprediti i olakšati primenu sistema menadžmenta kvalitetom (QMS) u svojim laboratorijama i pripremiti se za akreditaciju prema SRPS EN ISO 15189:2014.\nSeminar je namenjen rukovodstvu i osoblju akreditovanih medicinskih laboratorija i medicinskih laboratorija koje uvode sistem menadžmenta kvalitetom prema SRPS EN ISO 15189:2014, zatim predstavnicima rukovodstva za kvalitet, rukovodiocima laboratorija, kao i internim proveravačima. Ovaj seminar je koncipiran tako da bude kotistan i učesnicima koji su već upoznati sa standardom i koji žele da poboljšaju QMS, pružajući im priliku za diskusiju o problemima u tumačenju pojedinih zahteva standarda sa kojima se sreću u praksi, a namenjen je i onima koji se upoznaju sa standardom i kojima su potrebna objašnjenja u primeni ovog standarda.\nPredavači su iskusni eksperti u oblasti akreditacije medicinskih laboratorija i članovi Komisije za standarde i srodne dokumente KS Z210, Sistemi menadžmenta kvalitetom i administracija u zdravstvenoj zaštiti, i ocenjivači ATS-a.\nPrijavite se za učešće na ovoj obuci preko linka: https://forms.gle/S9BzroGoEXi4Z3gf8


Sertić: Dobre vesti iz Železare | iNfo026.com\nNaslovna Vesti Politika Sertić: Dobre vesti iz Železare\nMinistar privrede Željko Sertić izjavio je da je Železara Smederevo počela da plaća svoje obaveze državnim preduzećima i ocenio da je to veoma dobra vest.\nSertić je na sastanku sa novinarima izjavio da će srpska čeličana samo Elektroprivredi Srbije ove godine platiti oko 35 miliona evra i naveo da toga ranije nije bilo.\nSertić je kazao da je mesečna prodaja čelika porasla na 90.000 tona, a da će druga visoka peć biti pokrenuta na leto.\nSertić je podsetio da se Srbija sklapanjem aranžmana sa MMF-om obavezala da prekine dotiranje i pomoć bilo koje vrste državnim preduzećima.\n„To se odnosi i na Železaru Smederevo. Nije nikakav problem da se za dugove koje su do sada imala javna i državna preduzeća napravi reprogram, ali da moraju da počnu odmah da plaćaju tekuće obaveze – struju, gas, vodu, koi i sve dobavljače“, naveo je ministar privrede.\nVlada Srbija potpisala je 21. marta sa holandskim HPK inženjeringom ugovor o upravljanju Železarom Smederevo. Čelni ljudi HPK inženjeringa su Džon Gudiš, nekadašnji izvršni direktor američke kompanije Ju-Es stil koja je do 2012. bila vlasnik Železare i slovački biznismen Petar Karamaš.\nVlada Srbije je odlučila da agažuje spoljni menadžerski tim pošto su u februaru propali pregovori o strateškom partnerstvu sa američkim Esmarkom, o preuzimanju 80,01 odsto kapitala Železare u vlaništvu države.\nUsluge menadžerskog tima koštaće 340.000 dolara, rečeno je ranije, a poslovanje Železare Smederevo do sada je Vladu Srbije koštalo imeđu 10 i 12 miliona evra mesečno.\nPrethodni tekstHit dana 22.05.2015.: Feud – Milion milja (Planeta majmuna)\nSledeći tekstDogodilo se na današnji dan – 23. maj


You are at:Home»Vesti»Otvoren prvi Kreditno stambeni centar Komercijalne banke\nBy Vesna Kovačević on\t 28/07/2021 Vesti\nPrvi Kreditno stambeni centar Komercijalne banke, potpuno jedinstven koncept sveobuhvatne podrške od podnošenja zahteva do realizacije, svečano je otvoren 28. jula 2021. na beogradskom Trgu Politika.\nVrata ove specijalizovane ekspoziture biće otvorena za sve klijente koji planiraju kupovinu nekretnine uz pozajmicu banke – na siguran, transparentan i efikasan način. Svako od njih moći će da dobije punu podršku specijaliste za stambeno kreditiranje, odnosno stručno savetovanje i vođenje kroz ceo proces – od prvog do poslednjeg koraka.\nOn je dodao da prilikom donošenja važnih životnih odluka, poput kupovine kuće ili stana, klijenti očekuju razumevanje, znanje, iskustvo i ekspertizu – sve ono što poseduju specijalisti Komercijalne banke.\n„Naš prvi Kreditno stambeni centar potvrda je ne samo da prepoznajemo, već i da duboko razumemo potrebe svojih klijenata, a to je naša najveća komparativna prednost“, zaključio je Vuković.\nU novootvorenom Kreditno stambenom centru radi deset iskusnih službenika koji u svakom trenutku mogu da pruže klijentima informaciju prvenstveno o procesu stambenog finansiranja, ali i o ostalim proizvodima banke. Prostor je na dva nivoa i veličine preko 500 kvadratnih metara. Ovo je samo jedan u nizu inovacija koje su razvijene uz podršku NLB Grupe.\nKomercijalna banka Kreditno stambeni centar Vlastimir Vuković


13.07.2017 u 14:30\nOštriji zakon – duže kazne za nasilnike u porodici\nSOLUN – Predsednik Srbije Aleksandar Vučić izjavio je da će tražiti najoštrije kazne za nasilnike u porodici, te poručio da je rešenje u oštrijim zakonima i dužim zatvorskim kaznama, kako nikome ne bi palo na pamet da podigne ruku na ženu. „Kao predsednik, tražiću od svih državnih organa da preduzmu maksimalne mere. Ne zasnovane na populistickim merama, ne na tome koliko ćemo novca da potrošimo da bismo stavili obzbeđenje ispred centara. Pa, ako ih ne ubijaju ispred centara, ubiće ih na nekom drugom mestu. Takve gluposti nisam u stanju ni da slušam”, rekao je Vučić novinarima u Solunu nakon sednice Visokog saveta za saradnju Srbije i Grčke. Dodao je da za razliku od „dežurnih hajkača” nije u stanju da pronalazi odgovorne u nečemu što ne ume racionalno da objasni, jer ne postoji


Novi napadi proruskih demonstranata\nNapad na policijsku stanicu u ukrajinskom gradu Horlivka, april, 14, 2014.\nProruski demonstranti u Ukrajini ignorisali su rok koji im je vlada dala da napuste okupirane zgrade, dok je ukrajinski predsednik zapretio vojnim obračunom.\nDesetine učesnika protesta polupale su prozore policijske stanice u istočnom ukrajinskom gradu Horlivka i sukobile se sa policijom, dok su zauzimale objekat. Demonstranti, koji se nalaze iza barikada u okupiranim zgradama, traže održavanje referenduma o otcepljenju od Ukrajine i pripajanju Rusiji.\nMedjutim, jutrošnji krajnji rok je prošao bez ikakvih akcija bezbednosnih snaga protiv demonstranata koji su i dalje iza barikada u Slavjansku i u drugim gradovima.\nVršilac dužnosti ukrajinskog predsednika Oleksandar Turčinov zapretio je danas da će pokrenuti "sveobuhvatnu terorističku operaciju" protiv onih koji su zauzeli zgrade lokalne administracije. U telefonskom razgovoru sa generalnim sekretarom Ujedinjenih nacija Ban ki-Munom, Turčinov je rekao da bi pomoć svetske organizacije u toj operaciji bila dobrodošla.\nTurčinov je prethodno rekao da nije protiv nacionalnog referenduma o tome kakva bi zemlja Ukrajina trebalo da bude. Takođe je dodao da je siguran da bi većina gradjana podržala ujedinjenu i nezavisnu Ukrajinu, možda uz pružanje šire lokalne autonomije na istoku. Naveo je i da bi takav referendum bio održan 25. maja istog dana kada se održavaju predsednički izbori.\nU Moskvi, ruski ministar inostranih poslova Sergej Lavrov je danas rekao da veruje da bi Ukrajinci koji govore Ruski u istočnom delu zemlje trebalo da budu uključeni u sastavljanje novog ustava. Lavrov je ponovo negirao da Rusija ima bilo kakve veze sa nemirima u istočnoj Ukrajini.\nU Vašingtonu, portparol Bele kuće Džej Karni potvrdio je izveštaje ruskih medija da je direktor CIA Džon Brenan proteklog vikenda boravio u Kijevu, ali je demantovao tvrdnje da je Centralna obaveštajna agencija ohrabrila Ukrajinu da upotrebi silu protiv separatista.\nU Luksemburgu, ministri inostranih poslova Evropske unije odlučili su da prošire listu osoba protiv kojih su uvedene sankcije zbog uloge u ukrajinskoj krizi. Savetnici francuskog predsednika u međuvremenu su saopštili da je Fransoa Oland o krizi danas razgovarao sa američkim predsednikom Barakom Obamom.


Ćulibrk: Nezadovoljstvo bi bilo još veće kad bi građani shvatili da mogu da ostanu bez dedovine | Novosadski informativni portal 021\nTo je u intervjuu FoNetu izjavio glavni i odgovorni urednik nedeljnika NIN Milan Ćulibrk i naglasio da je po Ustavu, kao i svuda u svetu, privatna imovina svetinja.\nDošli smo u situaciju da je privatna imovina obična prćija s kojom država može da radi šta hoće. Ne država, već izvršna vlast konkretno, ocenio je Ćulibrk, ali je konstatovao da vlast reaguje na pritisak i ulicu.\n"Nemoguće je da toliko loših poteza imate na gomili, a da ljudi i dalje ćute i prave se kao da žive na Marsu", objasnio je on u razgovoru sa Zoranom Sekulićem i dodao da ga posebno brine brzina kojom je donet Zakon o eksproprijaciji.\n"A, ako se nekome strašno žuri, opet me je strah da već postoje jasni planovi za neke projekte koji samo čekaju usvajanje tog zakona i da počne realizacija", ocenio je on i predvideo "da ćemo to vrlo brzo videti".\nUkazujući da se "skrivena agenda" krije u pojedinim odredbama Zakona, on je rekao da mu se sumnja još više pojačala posle izjave premijerke da se taj zakonski akt ne donosi zbog Rio Tinta, za koji tvrdi da je već otkupio sve što je mislio.\n"Pa nije tačno. On je otkupio ono što je mogao i ono što su ljudi hteli dobrovoljno da prodaju. E, sad su naišli na malo tvrđi orah, jer ima ljudi koji neće da prodaju svoju imovinu", obrazložio je Ćulibrk i priznao da "veću neiskrenost" nije čuo u životu.\nOn već vidi da će Rio Tinto biti "projekat od nacionalnog značaja, sa aspekta ove vlasti" i upozorava da su ključni problem kriterijumi na osnovu kojih se utvrđuje da li je neki projekat od nacionalnog značaja.\n"Dakle, to je diskreciona odluka izvršne vlasti, Vlade, predsednika, jednog čoveka u ovoj državi koji donosi sve odluke. Ako on kaže da je Rio Tinto projekat od nacionalnog značaja, to će biti projekat od nacionalnog značaja i ljudi će se naći na udaru ovog zakona", najavio je Ćulibrk.\nKako je napomenuo, "ljudi danas neće da prodaju tu imovinu i ne može Bog da ih natera", ali vlastima sa ovim zakonom neće ni biti ni potrebna njihova saglasnost.\nZato misli da zahtev Nacionalnog konventa o Evropskoj uniji da se odustane od tog zakona ne znači ništa, ali je uveren da bi se to dogodilo da je na ulicu izašlo 50.000 ljudi.\nDrugo, zašto Srbija sa rekordnim prilivom direktnih stranih investicija i najvećim izdvajanjima iz budžeta za infrastrukturne projekte nema domaće privatne investicije, bez kojih na duži rok nema održivog rasta i razvoja, upitao je Ćulibrk i sam odgovorio da domaći investitori "nisu sigurni".\nKako je protumačio, "stranci na neki način mogu da nađu zaštitu, oni imaju direktne veze s Vladom, ulaze u Vladu kad hoće, dogovaraju s njom šta hoće i imaju zaštitu svojih država".\nU tom kontekstu, on je naglasio da se u Srbiji donose zakoni koji će legalizovati koprupciju, a time je učiniti i sistemskom.\nOn misli da je teško predvidedi šta će se događati naredne godine, ali uočava da se po ovim zakonima vidi da postoji iskra nezadovoljstva i može da pretpostavi da bi samo jedna sitnica mogla da bude uzrok stvarno šireg protesta.\n"A može da se ne desi ništa, može da se desi da ovi protesti lagano tinjaju i da se ugase, kao svojevremeno protesti 1 od 5 miliona", rekao je Ćulibrk.\nKao ključni probem vidi to što većina građana i dalje ne zna suštinu problema, "jer su na sedativima, zahvaljujući medijima koje vlast kontroliše".\nPrema njegovim rečima, "objektivne i tačne informacije se prećutkuju i zaobilaze, a plasira se propaganda, i onda imate 70 ili 80 odsto ljudi koji zapravo nemaju pojma šta se u državi dešava i zato ne mogu ni da budu nezadovoljni".\nUprkos takvoj situaciji, ljudi ipak počinju da se bune, tako da je prilično neizvesno šta sve može da se desi u 2022. godini, zaključio je Ćulibrk.\nRio Tinto\tZakon o referendumu\tZakon o eksproprijaciji\n01.12.2021\t• 18:46\nda li sada znate zasto su potkopani temelji onima iz dositejeve. kao nisu se mogli dogovoriti za cenu.\nu medjuvremenu po telepu se isto tako ne mogu dogovoriti u kucama koje su komunisti delili na nekoliko stanova\n01.12.2021\t• 13:55\nNeznam koliko ste bili po svetu. Niti koliko ste se dobro informisali. Ali nigde u svetu sopstveni posed (osim mozda u Americi) nije "svetinja" nego je zakonski dobro regulisan sto ne znaci da nemoze da podleze nikakvoj eksproprijaciji.\n01.12.2021\t• 10:53\nAjde bager na tebe, pa da te vidimo....


EU daje 4,1 million evra za slobodu medija, ukljucena Srbija\nTanjug 3. juna 2022. 13:44\nBRISEL, 3. juna ( Tanjug) – Evropska komisija objavila je poziv za konkurs vredan 4,1 milion evra namenjenih za praćenje i odbranu slobode i pluralizma medija koji finansira program Kreativna Evropa, čija je članica i Srbija.\nU Briselu navode da će milion evra biti dodeljeno za dalje jačanje položaja saveta za medije i razvoj novinarskih standarda, a preostalih 3,1 milion evra će omogućiti nastavak rada mehanizma za brzo reagovanje EU za zaštitu ugroženih novinara i onih koji su pod pretnjom u obavljanju svojih profesionalnih aktivnosti.\nU Briselu napominju da ovaj mehanizam od 2020. godine pruža pravnu pomoć i sigurno utočište novinarima koji su u opasnosti, a da je pomagao i ukrajinskim novinarima u egzilu.\n”Ovaj mehanizam takođe prati napade na novinare i stoga je suštinski alat za praćenje kako se naše preporuke o bezbednosti novinara sprovode na terenu. Sa 3,1 milion evra, većim budžetom nego ikada, pomoći ćemo još većem broju novinara”, poručeno je iz Evropske komisije.\nU Komisiji ponavljaju da su sloboda medija i pluralizam osnovne vrednosti evropske demokratije, a da pravo učešća na konkursu imaju neprofitne organizacije, međunarodne organizacije, univerziteti, obrazovne institucije i istraživački centri unutar EU kao i u pridruženim zemljama.\nPredlozi se mogu podneti na razmatranje do 20. septembra 2022. godine.\nMinistarka spoljnih poslova DNR: Rođaci marokanskog…


Vučič u ekspozeu: KiM ostaje izazov, srpsko-albanski odnosi ključni za region | Radio Kosovska Mitrovica\nVučič u ekspozeu: KiM ostaje izazov, srpsko-albanski odnosi ključni za region\n9. August, 2016 16:40 |\nMandatar za sastav vlade Srbije Aleksandar Vučić ocenio je danas da pitanje Kosova i Metohije ostaje veliki izazov i u mandatu ove Vlade, koja neće priznati jednostrano proglašenu nezavisnost južne srpske pokrajine, ali će u interesu regionalne stabilnosti i što boljih srpsko-albanskih odnosa nastaviti dijalog sa Prištinom.\n“U tom procesu ćemo učestvovati na odgovoran i transparentan način, a svi dogovori će, kao i do sada, biti dostupni javnosti. Vodeći odgovornu politiku, činićemo sve da interesi našeg naroda, kao i naši vitalni državni i nacionalni interesi na Kosovu i Metohiji budu zaštićeni”, poručio je Vučić u ekspozeju u Narodnoj skupštini, dodajući da će u dijalogu Beograda i Prištine nastaviti da učestvuje i lično, n e krijući se iza tuđih potpisa.\nSrbija na Kosovu i Metohiji nastaviće da bude institucionalno prisutna kroz svoj sistem obrazovanja i zdravstva, kroz kulturne institucije, kao i kroz delovanje lokalnih samouprava, poručio je Vučić.\n“Srpski narod na Kosovu i Metohiji u predstojećem periodu treba da bude dodatno institucionalno osnažen stvaranjem zajednice srpskih opština, čije uspostavljanje Priština već dugo opstruira, koristeći neprihvatljive izgovore i rugajući se autoritetu Evropske unije odbijanjem da sprovede ono što je pod njenim okriljem dogovoreno, čime u pitanje dovodi čitav proces normalizacije odnosa, primetio je Vučić.\nNajavio je da će u narednom periodu ciljevi na Kosovu i Metohiji biti “očuvanje političke stabilnosti kontinuiranim praćenjem političkih procesa i sprovođenjem utvrđene državne politike, te obavljanje poslova u oblastima: podrške lokalnim samoupravama, privrede, ekonomskog razvoja i infrastrukturnih projekata, povratka i opstanka, pravosuđa, ljudskih prava i imovinsko-pravnih pitanja, međunarodne saradnje i saradnje s međunarodnim misijama na teritoriji Pokrajine, kulture, zaštite kulturne baštine i pomoći Srpskoj pravoslavnoj crkvi, podrške javnim službama i socijalne pomoći”.\nZaštita imovine Srbije na Kosovu i Metohiji, imovine naših privrednih subjekata i Srpske pravoslavne crkve biće i dalje u vrhu prioriteta Vlade Srbije.\n“Borićemo se da zadržimo kontrolu nad Trepčom, hidrosistemom Gazivode, infrastrukturom na Brezovici, kao i protiv svih drugih pokušaja nezakonite privatizacije i prisvajanja od strane privremenih institucija samouprave u Prištini”, naglasio je Vučić.\nPodsetio je da je u mandatu prošle vlade pokrenuto ili privedeno kraju nekoliko kapitalnih infrastrukturnih projekata, koji će biti završeni u mandatu nove vlade, a čime će se dati i podsticaj razvoju turizma, sa željom da što veći broj građana Srbije i Srba iz regiona poseti Kosovo i Metohiju i tako neposredno učvrsti veze s našim nacionalnim izvorištem.\nKad je rec o povratku raseljeni, koji je u proteklih deceniju i po bio na nivou statističke greške, vlada je pripremila novi koncept socijalno i ekonomski održivih povratničkih naselja, a prvo od njih, “Sunčana dolina”, biće veoma brzo izgrađeno u opštini Zvečan.\nRaseljeni s KiM dobiće prvi put od završetka ratnih sukoba realnu šansu da se masovno vrate, poručio je Vučić dodajući da će svakoj povratničkoj porodici biti garantovano jedno radno mesto, a biće im olakšan i pristup obrazovnim, verskim i kulturnim sadržajima.\nNajavio je da će se nastaviti sa izgradnjom stambenih objekata, posetivši da je u mandatu prošle Vlade je izgrađeno 10 zgrada sa 120 stambenih jedinica, sa ciljem da pojedinačno zbrinjava povratnike i socijalno ugrožene porodice.\nVlada će, kako je istakao, nastaviti da na Kosovu i Metohiji sarađuje s predstavnicima međunarodne zajednice u Pokrajini – Unmikom, Euleksom i Kforom, pre svega na zaštiti prava i stvaranju sigurnog okruženja za srpski narod u Pokrajini.\n“Pred nama je važan period osnaživanja srpskog nacionalnog identiteta i jedinstva našeg naroda na Kosovu i Metohiji. Svesna činjenice da nas nerešavanje otvorenih pitanja dovodi u sve težu situaciju, a naš narod na Kosovu i Metohiji na ivicu opstanka, prethodna Vlada je u rešavanje nasleđenih problema krenula na odgovoran način, bez samosažaljevanja, snažeći istovremeno i svoj međunarodni kredibilitet”, uveren je on.\nVlada Srbije će nastaviti da sprovodi politiku dijaloga i mirnog rešavanja konflikata i nesuglasica, odgovornim pristupom normalizaciji odnosa i punim sprovođenjem usaglašenih dogovora u Briselu, uz istovremeno institucionalno, demografsko, obrazovno, kulturno i ekonomsko snaženje srpske zajednice na Kosovu i Metohiji, naglasio je Vučić.\nPitanje Kosova i Metohije je, prema njegovim rečima, mnogo više od teritorijalnog i identitetskog pitanja, i ono je tačka na kojoj će se u predstojećem periodu dugoročno definisati srpsko-albanski odnosi, od kojih zavisi stabilnost i ekonomska perspektiva čitavog regiona.\nVlada Srbije će, bez obzira na čest nedostatak konstruktivnosti i entuzijazma s druge strane, nastaviti da na konstruktivan način radi na poboljšanju tih odnosa, snaženju poverenja i učvršćivanju evropskih vrednosti i perspektiva oba naroda, istakao je on.\nVučić je naglasio a u tom smislu, s punim pravom insistiramo na rešavanju pitanja vizne liberalizacije za državljane Srbije na Kosovu i Metohiji.\n“Ne želimo da situacija na Kosovu i Metohiji i neuređeni srpsko-albanski odnosi budu latentna pretnja stabilnosti i napretku Srbije, i zato ćemo predano raditi na mirnom rešavanju nesuglasica, svesni da je pred nama dugotrajan proces, u kojem, da stvar bude teža, često nemamo sagovornika koji s nama deli viziju ekonomski prosperitetnog i politički naprednog regiona”, objasnio je on.\nOvakav pristup, kako je istakao, proističe iz naše snage i odgovornosti, ali neka niko ne pomišlja da se miroljubivost s kojom nastupamo sme iskušavati.


- U Srbiji u subotu ujutru i pre podne oblačno sa kišom, u brdsko-planinskim predelima sa snegom, očekuje se da padne 5 do 15 centimetara snega. Uslova za susnežicu i vlažan sneg biće ujutru ponegde i u nižim predelima centralne, zapadne i jugozapadne Srbije, ali bez formiranja snežnog pokrivača- napisao je Đurić i dodao:\n- Ukoliko i dođe do manjeg formiranja, snežni pokrivač tokom dana će se i otopiti. Ujutro i pre podne u severnim, a posle podne i uveče i u ostalim predelima Srbije očekuje se razvedravanje. Maksimalna temperatura od 5 do 9 stepeni, u Beogradu do 7.\nU ponedeljak do 14 stepeni.\n- U nedelju i ponedeljak jutro vedro i veoma hladno, uz slab do umeren, ponegde i jak mraz, a ponegde se očekuje i magla. Tokom dana sunčano i prohladno. Maksimalna temperatura u nedelju od 6 do 10 stepeni, u Beogradu do 8, a u ponedeljak od 10 do 14, u Beogradu do 12 stepeni- napisao je meteorolog.\nPrognoza za sledeću nedelju\n- U utorak u severnom delu Srbije suvo sa sunčanim intervalima, a u južnoj polovini se očekuje kiša, na planinama susnežica i sneg - najavio je Đurić.\nTri dana proleća, zamenila je siva jesen, da li nas za BOŽIĆ OČEKUJE PRAVA ZIMA i kakav nam preokret stiže u petak\nZIMI KONAČNO DOŠAO KRAJ Meteorolozi imaju lepe vesti - Sledeće nedelje preko 20 stepeni!


On je dodao da će Zagrepčani biti prilično motivisani u ovom finalu.\n"Čeka nas teška i neizvesna utakmica i kvalitetan i motivisan protivnik. Moraćemo da igramo bolje nego u polufinalu, pre svega da šutiramo bolje. Treba da ono što radimo cele godine prilagodimo protivniku, ali da to zbog značaja meča i pritiska uradimo bez previše komplikacija i genijalnih ideja", dodao je Vujošević.\nOn je, takođe, istakao da je trofej Jadranske lige sam po sebi dovoljan motiv za oba tima.\n"Titula puno znači, a i Jadranska liga se, ipak, igra za nešto. Da je Zadar postao prvak (Hrvatske), mi sledeće sezone ne bismo igrali Evroligu. Zato je i teško pobediti na bilo kom gostovanju, zato je sve neizvesnije", naveo je Perasović.\nKošarkaš Partizana Dušan Kecman naglasio je da niko ne želi da dođe na korak od trofeja i da ostane kratkih rukava.\nNjegov kolega iz tabora rivala Bojan Bogdanović upozorio je, međutim, da pobede Cibone u prva dva meča ove sezone sada ništa ne znače.\nDirektor Jadranske lige Josip Bilić, međutim, objavio je da će Zagreb uprkos dobrom utisku sa prvog dana završnog turnira Jadranske lige morati da ispravi neke nedostatke. Zvanični spiker tako neće smeti da publiku poziva na vatrenije navijanje za domaćina.\nPredsednik lige Radovan Lorbek, ipak, bio je zadovoljan što će u finalu, koje je nazvao derbijem derbija, igrati "najbolje što ovaj region može da ponudi", dok je generalni menadžer Roman Lisac izrazio nadu da će poslednji meč sezone u posmatrati svih 15.020 navijača koliko može da stane u "Zagreb arenu".\nFinale završnog turnira Jadranske lige igra se u nedelju od 17 časova i 15 minuta


Otkaz učiteljici jer je odbila da se testira i vakciniše - IndeksOnline.rs\nNaslovna REGION Otkaz učiteljici jer je odbila da se testira i vakciniše\nLjUBLjANA – Učiteljici osnovne škole u Mariboru uručeno je rešenje o prestanku radnog odnosa jer je odbijala da se testira ili vakciniše protiv kovida-19, što je prvi takav slučaj nakon što je vlada zbog širenja virusa pooštrila protivepidemijske mere, pišu danas slovenački mediji.\nUčiteljici je od početka školske godine bilo privremeno zabranjen rad jer je odbijala da se jednom nedeljno testira i nosi masku u učionici, što je obaveza koju je propisalo Ministarstvo obrazovanja, a sada joj je uručen i otkaz.\nNa rešenje o prestanku radnog odnosa ima pravo žalbe u roku dve nedelje.\nMediji prenose da je učiteljica aktivno delovala u antivakserskoj grupi koja je nedavno upala u studio informativnog programa, tražeći da prestane „propaganda” vladine kampanje za vakcinaciju, a u videu na Fejsbuku nagovarala je roditelje da ne šalju decu u „režimsku i fašističku školu”, prenosi Hina.\nDirektorka škole Katja Pregl izjavila je za mariborski list „Večer” da joj je otkaz uručen zbog kršenja radnih obveza, s obzirom na to da je odbijala da nosi masku u zatvorenom prostoru i nije ispunjavala tzv PCT uslov (preboleli, cepljeni, testirani) koji važi za zaposlene u školi da bi mogli da rade.\nSlovenački ministar zdravlja Janez Poklukar rekao je danas da PCT uslov koji je restrikcijama odredila vlada već „daje rezultat” jer je poslednjih dana broj novozaraženih u stagnaciji.\nPrethodni tekstSajam sporta u znaku WA BELGRADE22\nSledeći tekstVOJSKA SRBIJE NA JARINJU! Sa druge strane stigao KFOR


EPS SKANDAL: Dodatne provere računa za struju, moguće i smene?\nEPS SKANDAL: Dodatne provere računa za struju, moguće i smene?\nMinistarstvo energetike iskoristiće sve zakonske mogućnosti i zajedno sa Regulatornom agencijom za energetiku dodatno proveriti da li je sve u redu sa računima za struju i gas, najavila je danas ministar energetike Zorana Mihajlović.\n„U slučaju da se ispostavi da EPS nije nešto uradio kako treba, ljudi će snositi posledice zbog toga, a moguće su i smene, rekla je Mihajlović novinarima u Ministarstvu energetike, gde jer razgovarala sa građanima o njihvim problemima.\nMihajlović je dodala da ne misli da je bilo namere da postoji greška, ali je vrlo moguće da se ona javila u obračunima i to ne od strane EPS snabdevanja, već od onih koji su očitavali brojila.\nOna je naglasila da Ministarstvo energetike poštuje izveštaj EPS Snabdevanja da nije bilo sistemske greške, ali isto tako smatra da nezavisna institucija, odnosno Regulatorna gencija za energetiku treba da izvrši dodatne provere.\nMinistarka je istakla da se mora staviti tačka na celu priču, s obzirom da cela Srbija odnosno 80 odsto zemje smatra da ima problema sa decembarskim računima za struju.\nPrema njenim rečima, činjenica jeste da je potrošnja bila povećana i da se potrošeni kilovati moraju platiti.\nMihajlović je dodala da, ako se nakon svih provera ispostavi da jeste bilo greške u računima, lokalne distribucije će rešiti taj problem.


Egonu Scotlandu, prvom novinaru poginulom u Domovinskom ratu, u srijedu je u glinskom naselju Jukinac, na mjestu ranjavanja, na poticaj Hrvatskog novinarskog društva, Grada Glina i Udruge Jukinac, postavljena spomen-ploča, koju je otkrio savjetnik za politiku i voditelj odjela za kulturu u Veleposlanstvu Savezne Republike Njemačke u Zagrebu Arne Hartig.\n"Važno je da se prisjetimo svih žrtava rata. I danas novinari izvještavaju s mnogih ratnih područja u svijetu. Ohrabrujuće je da obilježavamo mjesta njihova stradavanja", rekao je Arne Hartig. Na otkrivanju spomen-obilježja predsjednik HND-a Saša Leković je rekao kako na taj način ispunjavamo barem dio duga prema prema stradalim kolegama. Ujedno je najavio da će HND na sličan način obilježiti i stradanja drugih domaćih i stranih novinara.\nO doprinosu novinara u Domovinakom ratu tom su prilikom govorili izaslanica premijera\nPlenkovića i sisačko-moslavačkog župana Žinića Ivanka Roksandić, izaslanik ministra branitelja Medveda Ivan Krupec, državni tajnik Ministarstva kulture Ivica Poljičak i gradonačelnik Gline Stjepan Kostanjević.


Faktor | FUP: Uhapšena jedna osoba, u autu mu pronašli drogu u vrijednosti više od 300.000 KM\nFUP: Uhapšena jedna osoba, u autu mu pronašli drogu u vrijednosti više od 300.000 KM\n14.02.2022. / 09:21\nPolicijski službenici Federalne uprave policije pod nadzorom Tužilaštva Bosne i Hercegovine u subotu, 12. februara, proveli su operativnu akciju "Windmolen" na području Zeničko-dobojskog kantona, u okviru koje su uhapsili osobu inicijala D. Š. (1995) koja se sumnjiči da je vršila neovlašteni promet opojnih droga.\n- Postupajući po naredbi Suda Bosne i Hercegovine policijski službenici Federalne uprave policije su izvršili pretres motornog vozila, koje je zaustavljeno uz asistenciju Ministarstva unutrašnjih poslova Zeničko-dobojskog kantona, te je tom prilikom pronađeno 16 paketa bijele materije težine oko 15,5 kilograma koja svojim izgledom asocira na opojnu drogu amfetamin i jedna PVC vreća sa više stotina tableta koje svojim izgledom asociraju na opojnu drogu MDMA, kao i drugi predmeti koji će se koristiti kao dokaz u krivičnom postupku. Osoba se sumnjiči da je drogu transportovala iz Evropske unije u Federaciju Bosne i Hercegovine s ciljem distribucije na ilegalnom tržištu. Ulična vrijednost pronađene droge je veća od 300.000 KM – naveli su iz FUP-a.\nUhapšeni je nakon kriminalističke obrade u službenim prostorijama Federalne uprave policije u zakonskom roku predat u nadležnost Tužilaštvu Bosne i Hercegovine uz Izvještaj o počinjenom krivičnom djelu.\nIz Tužilaštva je saopćeno da je 15,5 kilograma droge pronađeno u spremniku za gorivo.\n- Postupajući tužilac je nakon ispitivanja osumnjičenog, prema Sudu BiH uputio prijedlog za određivanje mjere pritvora u trajanju od 30 dana. Tužilaštvo BiH zajedno sa partnerskim institucijama i agencijama, nastavlja istragu u ovom predmetu međunarodnog krijumčarenja narkotika - saopćili su.


Express: Šta je uticalo da Kosovo ostane bez antikovid vakcine | Info-ks.net\n27.02.2021 u 15:58\nIako su zemlje regiona počele da vakcinišu građane, na Kosovo vakcina protiv koronavirusa još uvijek nije stigla, piše Gazeta Express.\nKako navodi taj medij, Srbija je počela da vakciniše svoje stanovništvo protiv koronavirusa 24. decembra 2020. godine, koristeći vakcinu Pfizer-BioNTech. Do danas je u Srbiju stiglo 1,9 miliona doza vakcina protiv kovid-19.\nU Albaniji je vakcinacija takođe započela 11. januara i sada gotovo svake nedjelje stiže kontingent vakcine te američke kompanije.\nVakcinacija u Sjevernoj Makedoniji započela je 17. februara sa 4.680 doza vakcine Pfizer koju je donirala Vlada Srbije. Crna Gora je slično započela vakcinaciju u februaru ruskom vakcinom protiv koronavirusa "Sputnik V", koju je dobila kao donaciju od Srbije. Crna Gora država je do sada dobila 7.000 doza "Sputnjika V".\nSpecijalista za istraživanje globalne zdravstvene politike Hana Xhemajli izjavila je za Radio Slobodna Evropa da je Kosovo stagniralo sa antikovid vakcinama zbog slabe ekonomije i nemogućnosti lobiranja.\n"Rušenjem vlade u martu prošle godine, stvarena je velika nestabilnost u zemlji. U vrijeme kad smo morali konsolidujemo snage, na samo Ministarstvo zdravlja, jer lobiranje za vakcinu ne zavisi od jednog ministarstva, to je međuresorska saradnja. Trebalo je da postoji iskrenije lobiranje privatnih kompanija i drugih zemalja, ako ne uspijemo da kupimo (vakcinu), uzeti kao donaciju", rekla je Xhemajli.\nVršilac dužnosti ministra zdravlja Armend Zemaj najavio je da će antikovid vakcina stići na Kosovo u februaru.\nXhemajli kaže da su mnogi faktori uticali na neuspjeh Kosova sa vakcinama, poput činjenice da Kosovo nije član Svjetske zdravstvene organizacije.\nKosovski budžet za 2021. godinu iznosi 2,4 milijarde eura, iz koga je izdvojeno 40 miliona eura za kupovinu vakcina i za potrebe suzbijanja pandemije koronavirusa.\nBudući da je Kosovo ekonomski nerazvijeno, predsjednik Privredne komore Kosova Berat Rukiqi smatra da to nije problem što vakcina još nije stigla na Kosovo.\n"Sredstva su izdvojena. Mislim da je trebalo da imamo drugačiji pristup pregovaranju, da koristimo neke kontakte, mreže za saradnju, kako bismo imali barem prve doze", rekao je Rukiqi za RSE i dodao da će svako odlaganje vakcinacije naneti štetu oporavku ekonomije.\nPredstavnica SZO na Kosovu Isma Humolli, rekla je za da Kosovo ima novac opredjeljen za kupovinu vakcina uz podršku Svjetske banke, za kupovinu dodatnih doza, pored ugovorenih preko mehanizma Covax.\nPredsjednik Zdravstvene federacije Kosova Blerim Syla je rekao da novac Kosovu nije predstavljao problem kupi vakcinu, ali da posao nije urađen kako treba.\n"Političke stranke nisu imale strategiju. Nophodno je bilo na vrijeme ciljati na eventualne proizvođače vakcine, jer se znalo, da će je neko proizvesti, na taj način je politika propala", rekao je Syla.\nPremijer i ministar zdravlja u u tehničkoj vladi Avdullah Hoti i Armend Zemj su više puta najavili da će vakcina na Kosovo stići u februaru, ali se to nije dogodilo.\nHoti je na sastanku održanom 26. februara sa Zemajem, predstavnicima Nacionalnog instituta za javno zdravlje Kosova i Univerzitetske kliničke bolničke službe Kosova, najavio da se čeka prvi kontingent vakcina.\nHumolli je izjavila da će narednih dana prvi kontingent sa 9.600 doza vakcina iz Covaxa stići na Kosovo.\nOčekuje se da će Kosovo dobiti preko Covaxa 100.800 doza vakcine koju su proizvele britanska kompanija Astra Zeneka i Univerzitet Oxford.


Održana dodela nagrada - konkurs „Moj doprinos zdravlju zajednice“\nU sredu, 18. decembra, u Kulturnoj stanici Eđšeg dodeljeno je 6 nagrada za edukatore iz oblasti zdravstvenog vaspitanja u okviru konkursa Instituta za javno zdravlje Vojvodine „Moj doprinos zdravlju zajednice“. Tom prilikom, nagrađeni edukatori predstavili su svoj zdravstveno-vaspitni rad.\nPodrška edukaciji učenika osnovnoškolskog uzrasta o pubertetu\nPod pokroviteljstvom Gradske uprave za zdravstvo Grada Novog Sada, stručnjaci Instituta za javno zdravlje Vojvodine iz Centra za promociju zdravlja, izradili su priručnik za edukatore pod nazivom „Razumem šta mi se dešava – podrška edukaciji učenika osnovnoškolskog uzrasta o pubertetu“.\n4. FESTIVAL MENTALNOG ZDRAVLJA\n10 – 20. oktobar 2019. godine\nŽivotne krize – i rizik i šansa“ slogan je ovogodišnjeg Festivala mentalnog zdravlja, kojim Institut za javno zdravlje Vojvodine obeležava 10. oktobar, Svetski dan mentalnog zdravlja. Ovom kampanjom se podiže svest o značaju životnih kriza i promoviše se važnost individualnih, interpersonalnih i društvenih činilaca u uspešnom prevladavanju kriza. Istovremeno se razmatra na koji način različiti faktori omogućavaju da krize ne predstavljaju samo rizik po mentalno zdravlje, već i mogućnost za rast i razvoj.


Vesti online / Vesti / Hronika / Radulović: Došao sam da umrem u Srbiji\nTelegraf, Kurir A\nSlobodan Radulović, nekadašnji direktor C marketa, koji je uhapšen po dolasku u Beograd, odlučio je da se vrati u zemlju kako bi poslednje dane života proveo u domovini i pokušao da spere ljagu sa sebe, objavio je "Kurir".\nSlobodan Radulović sa aerodroma pravo u zatvorsku bolnicu\nKako pišu beogradski mediji, Radulovića je dugo mučila nostalgija. Osam godina je proveo van zemlje, a kada se teško razboleo, to osećanje se pojačalo. Pregovori o njegovoj predaji bili su teški, trajali su nekoliko meseci, a momenat koji je bio presudan, bilo je Radulovićevo saznanje da mu je osttalo još malo vremena. Preko advokata je preneo poruku, da kada je već takva situacija, želi da dođe i umre u Srbiji.\nKako se moglo čuti, Radulović ne želi da počiva počiva u svetu i hoće da zna gde mu je grob, želi dostojanstvenu smrt. Takođe, Radulović ne želi da premine, a da pravosnažnim organima ne kaže sve što zna.\nKako se pominjalo tokom jučerašnjeg dana on će najverovartnije dobiti status svedoka - saradnika u slučaju privatizacije "C marketa".\nBivši direktor "C marketa" bio je u bekstvu od pokretanja postupka protiv grupe poznate kao Stečajna mafija u aprilu 2006. godine i za njim je bila raspisana međunarodna poternica i određen pritvor. On se teretio za proneveru 30 miliona evra.\nPosle višegodišnjeg suđenja Specijalni sud izrekao je presudu Stečajnoj mafiji kojom je Radulović osuđen na pet godina zatvora. Zbog opasnosti od bekstva, krivično vanpretresno veće Specijalnog suda juče je donelo odluku da Radulović ostaje u pritvoru.\n* Steže se obruč oko Koštunice\n* "Radulović ima pravo da se brani lažima"\n* Slobodanu Raduloviću određen pritvor\nHRONIKA Radulović rešio: Predaće se i svedočiti protiv Miškovića\nHRONIKA Slobodanu Raduloviću određen pritvor\nHRONIKA Umro ključni svedok protiv Miškovića\nPonedeljak 14.04.2014. 11:50\nNista ti ne vrede pare koje si pokrao,posto se njima ne moze kupiti zdravlje.


SEEbiz.eu / SI / Aerodromi Crne Gore: Promet putnika u prva dva mjeseca veći 18%\nAerodromi Crne Gore Aerodrom Tivat Aerodrom Podgorica\nDatum objave: 05.03.2018. - 19:07:44\nPODGORICA - Tokom prva dva mjeseca ove godine, kroz oba crnogorska aerodroma prošlo je 151.242 putnika, 25 hiljada više nego u istom periodu prošle godine, saopšteno je iz Aerodroma Crne Gore.\nNa Aerodromu Podgorica opsluženo je 114.863 putnika, što predstavlja rast od 18 odsto u odnosu na promet putnika u januaru i februaru 2017.\n„Na Aerodromu Tivat je opsluženo 36.379 putnika i rast iznosi čak 26 odsto. Takođe, promet aviona povećan je za 14 odsto“, navodi se u saopštenju.\nNajznačajnija su i dalje tržišta Srbije, Rusije i Turske. Na linijama ka i iz Beograda opsluženo je 54.436 putnika, Moskve 19. 235 i Istanbula 11. 448.\n„Prema dosadašnjim rezultatima i najavama koje imamo za tekuću godinu, ona će po prometu putnika i aviona nadmašiti rekordnu 2017.“, navodi se u saopštenju Aerodroma CG.


IMALA JE 500 KILOGRAMA: Smršala najdeblja žena na svetu, pogledajte njenu neverovatnu transformaciju! (VIDEO) | Happy BSC portal\nIMALA JE 500 KILOGRAMA: Smršala najdeblja žena na svetu, pogledajte njenu neverovatnu transformaciju! (VIDEO)\nEgipćanka Eman Ahmed (36), koja je svojevremeno imala 500 kilograma, važila je za najtežu ženu na svetu.\nMeđutim, lekari u Indiji su prihvatili da odrade rizičnu operaciju kako bi joj pomogli da znatno izgubi kilažu i samim tim, sačuvaju joj život.\nAhmed se znatno oporavila nakon što je dva meseca provela u bolnici. Umesto prvobitne kilaže zbog koje je hospitalizovana u Mumbaju, sada ima skoro upola manje, a čak može i da sedi, što je ranije bilo nezamislivo.\nLekari su otkrili da ona pati od retkog genetskog poremećaja zbog kog je stalno gladna.\n- Nakon operacije, ova žena je bila na strogoj dijeti i to je uzrok njenog mršavljenja u ovolikoj meri - rekao je jedan lekar ove indijske bolnice.\nPre operacije, Egipćanka je imala moždani udar i nekoliko epileptičnih napada, zbog čega joj je paralizovana desna strana tela.\nInače, Eman je odmah po rođenju dijagnostikovana elefantijaza i već s 11 godina, zbog svoje težine nije mogla da se kreće.\nZa krevet je bila prikovana punih 25 godina.


Špirić: Okrenuti se formiranju vlasti, a ne kadrovskoj željoteci\nŠpirić je, istovremeno, pozvao članove Savjeta ministara u tehničkom mandatu da zaborave staru koaliciju i "kadrovsku željoteku".\nŠpirić, koji je i potpredjednik SNSD-a, rekao je za Srnu da ne treba kvariti atmosferu kompromisa i započeti proces imenovanja novog Savjeta ministara tako što će odlazeći ministri donositi odluke koje bi trebalo da donese nova vlast.\n"Tragično je kako se ponašaju odlazeći ministri iz Republike Srpske u svojim nastojanjima da ocrne dogovor koji je postignut među strankama koje će formirati vlast na novu BiH. Svi bi trebalo da budu svjesni da ulazimo u godinu punu izazova i da je ključno da se formira nova vlast, a ne da se uhljebi kadar ovih što odlaze", naglasio je Špirić.\nOn je istakao da novi Savjet ministara na čelu sa Zoranom Tegeltijom treba da trasira svoj put, a ne da im oni koji nisu završili svoj posao ostavljaju zadatke na sjednicama zakazanim uoči imenovanja novog saziva.\n"Sjednice Savjeta ministara održane u tehničkom manadatu bile su na ivici zakona, a naredna zakazana za utorak je apsurd koji odslikava stanje u BiH. Na sceni je odsustvo svake realnosti i političke zrelosti ljudi koji o migrantskoj krizi raspravljaju nekoliko dana pred odlazak i nude mjere koje nisu ponudili četiri godine tokom svog mandata", rekao je Špirić.\nOn je poručio da se treba okrenuti reformama i otkočiti procese koji su zaustavili evropski put BiH, ali i narušili unutrašnje odnose i povjerenje među narodima koje treba postepeno vraćati.\nNikola Špirić formiranje vlasti u BiH\nZamjenik predsjedavajućeg Doma naroda PS BiH\nŠpirić: Neophodno formirati vlast


Skup kod motela "Balašević" protekao mirno - saobraćaj normalizovan - Glas Zaječara\nHome Politika Skup kod motela „Balašević“ protekao mirno – saobraćaj normalizovan\nSkup građana na magistralnom putu Zaječar – Paraćin, kod motela „Balašević“ protekao je u mirnoj atmosferi. Saobraćaj je nakon jednočasovne obustave normalizovan.\nTačno sat vremena bio je obustavljen saobraćaj na magistralnom putu Zaječar – Paraćin, kod motela „Balašević“.\nProtestno okupljanje proteklo je u mirnoj atmosferi, a kako nezvanično saznaje portal „Glas Zaječara“, skup je pratilo desetak pripadnika Minitarstva unutrašnjih poslova u civilu.\nNakon jednočasovne obustave saobraćaj je normalizovan.\nPrethodni tekstPočeo skup građana kod motela Balašević


Stručnjaci: Hitno naći rešenje za Železaru – Semendria\nStručnjaci: Hitno naći rešenje za Železaru\n03. jul 2012. PRIVREDA – Izvor: Agencija Tanjug – Obustavljanje proizvodnje u “Železari Smederevo” nije dobro rešenje za zaposlene i privredu, a Vlada Srbije treba ozbiljno da traži rešenje tog problema kroz prodaju ili restrukturiranje, ocenili su stručnjaci u izjavama za Tanjug.\nProfesor na Ekonomskom fakultetu u Beogradu Ljubodrag Savić rekao je da se ne može očekivati da će do septembra biti nađen strateški partner za železaru, imajući u vidu da je Smederevo napustio “Ju-Es stil”, kao jedan od većih svetskih proizvođača čelika i gvožđa.\n“To znači da u ovom trenutku nema dovoljno tražnje za proizvodima koji se proizvode u smederevskoj železari”, kazao je Savić.\nPrema njegovim rečima, plaćeno odsustvo za 5.500 radnika koliko je zaposleno u “Železari Smederevo”, što je predviđeno kao opcija dok je druga visoka peć na “tihom hodu”, može potrajati nekoliko meseci i treba tražiti drugo rešenje.\n“Ako železara ne bude prodata, znači da će najveći broj tih ljudi izgubiti posao, a time i oko 20.000 ljudi iz Smedereva sigurnu egzistenciju. Značajan deo smederevske privrede, uslužnog i nekih drugih sektora živeo je od železare. To se već osetilo i na stopu industrijske proizvodnje, koja je dramatično snižena, i na izvozu, koji je takođe opao”, ocenio je Savić.\nOn je mišljenja da nema drugog rešenja, osim da Vlada Srbije pokuša najpre da smanji proizvodnju i obnovi rad železare u obimu za koji postoji tražnja kao i da krene u restrukturiranje čeličane što zahteva značajan novac.\n“Ne znam da li bi to značilo da samo jedna peć radi, dakle da radi sa kapacitetom od 50 posto, ali bi to bio novi početak pod uslovom da ta proizvodnja pokrije ukupne troškove poslovanja i da ostvaruje pozitivan rezultat”, objasnio je profesor.\nSavić je dodao da bi restrukturiranje “Železare Smederevo” značilo proširenje asortimana na proizvodnju galvanizovanih čelika, koji se mogu koristiti u automobilskoj industriji i da ta buduća proizvodnja bude osnova za pravljenje školjki automobila koji će se proizvoditi u Fijatu u Kragujevcu.\nOn je upozorio da bi najgora situacija i za Srbiju i za radnike železare bila da se , kako je rekao, zapravo ništa ne uradi – da železara ide u stečaj ili da bude finansirana iz budžeta Srbije kao što je bio slučaj “Zastave”, koja je finansirana više od decenije.\nSekretar Udruženja Privredne komore Srbije (PKS) za rudnike metala, crnu i obojenu metalurgiju Nikola Majinski ocenio je da stavljanje druge visoke peći “Železare Smederevo” na “tihi hod”, znači i gubitak tržišta, što bi moglo negativno da utiče i na zainteresovanost strateškog partnera za tu kompaniju.\n“Strateški partner će više ceniti onoga ko na tržištu igra neku ulogu, ima svoje kupce i poziciju, nego nekoga ko ima visoku peć na tihom hodu, a nema proizvodnju, tržište i plasman”, rekao je on za Tanjug.\nMajinski je rekao da postoji mogućnost da je stavljanje druge visoke peći na “tihi hod” iz nekih razloga dogovoreno sa strateškim partnerom.\nPrema njegovim rečima, postoji interes potencijalnih partnera za “Železaru Smederevo”, što je potvrđeno otkupom tenderske dokumentacije.\nKako je istakao, “dok smo čekali strateškog partnera trebalo je za to vreme da železara bude u dobroj kondiciji, da radi i proizvodi jer će je samo takvu prihvatiti”.\nProizvodnja u “Železari Smederevo” biće privremeno obustavljena od 10. jula do 1. septembra stavljanjem druge visoke peći na “tihi hod”, rekao je ministar ekonomije Nebojša Chirić.\n“Ju-Es stil” je 2003. godine kupio smederevsku železaru, tadašnji Sartid u stečaju. Smederevska železara imala je učešće od pet posto u ukupnoj proizvodnji Srbije i oko 14 odsto učešća u izvozu.\n« Šta će biti sa “Železarom Smederevo”\n“Komiko” spreman da plati penale »


Vučić o kašnjenju početka radova na izgradnji deonice Novi Beograd- Surčin: Ponešto kasni, nešto i pre roka | Blok vesti\nVučić o kašnjenju početka radova na izgradnji deonice Novi Beograd- Surčin: Ponešto kasni, nešto i pre roka\nJa mislim da u svakom projektu izgradnje velikih infrastrukturnih projekata smo uvek ponešto kasnili, sa nekim smo završavali i pre roka ali ono što je za mene najvažnije i na šta sam veoma ponosan jeste činjenica da se u Srbiji nije ovoliko gradilo, rekao je predsednik Srbije Aleksandar Vučić odgovarajući na pitanje novinara zašto se godinu dana kasni sa početkom radova na deonici Novi Beograd – Surčin.\nFoto: Srđan Ilić / Početak radova na deonici Novi Beograd – Surčin\nKako je istakao, projekat izgradnje košta nešto manje od 70 miliona evra i to se finansira iz budžeta Srbije.\n„Ovo je Beogradu, tu mislim Surčinu i Novom Beogradu, poklon iz budžeta Srbije“ , dodao je Vučić.\nKako je istakao, njemu je najvažnije da se put Preljina – Požega završi do 19. decembra.\n„To nam je od životnog značaja. Mi smo bili krivi oko miniranja, eskproprijacije… ja sam zahvalan kineskim prijateljima jer nas čekaju da rešimo te probleme“, rekao je Vučić.\nradovi na izgradnji nastavka auto-puta "Miloš Veliki" (E-763), na deonici od Novog Beograda do Surčina koja, prema planu, treba da bude završena za 18 meseci, čime će biti kompletiran auto-put do Čačka.\n"Put dužine 7,9 kilometra, spajaće najnaseljeniji deo Novog Beograda, blokove od 70a, 70, 44, 45, 61, 62, 63, 64, Vojvodjansku ulicu, Bežaniju i Bežanijski kosu sa Surčinom i Surčinskom petljom", kazao je predsednik Srbije Aleksandar Vučić, koji je prisustvovao početku radova.\nDodao je da će Zlatibor, Užice, Čačak, Ljig i Valjevo zbog izgradnje ovog dele auto-puta biti bliži Beogradjanima, ali i da će ovaj deo grada biti najtraženiji. Rekao je da će zbog izgradnje te saobraćajnice cena kvadratnog metra stambenog prostora na Bežaniji, Ledinama i Surčinu biti uvećana za 20 do 50 odsto.\nVučić na pitanje o izručenju Svetozara Marovića: Potražujemo dva lica za istrage o organizovanom kriminalu\nMi ćemo sa narodom i građanima Crne Gore imati najbolje odnose, a prema vlastima ćemo se truditi da imamo najbolje odnose, rekao je predsednik Srbije Aleksandar Vučić odgovarajući na pitanja novinara nakon otvaranja radova.\n„U međudržavnim odnosim obično je recipročno ponašanje, a mi ćemo se truditi da budemo popustljiviji ali razume se ne po cenu interesa Srbije“, rekao je Vučić.\nNa konkretno pitanje zašto se Crnoj Gori ne izručuje Svetozar Marović, Vučić je rekao da su odnosi sa Crnom Gorom komplikovani ali da za konkretne informacije treba pitati pravosudne organe.\n„Mi imamo tu odnose sada koji su komplikovani. Mi smo tražili izručenja nekoliko lica koje su nama važna u istragama za organizovani kriminal ali ne bi ste verovali koliko je to komplikovano. Mi potražujemo dva lica koja su nam strašno, strašno važna, ali to su komplikovane stvari“, dodao je Vučić.\nKome je važniji međustranački dijalog?\nDijalog je uvek lekovit, važan, rekao je Aleksandar Vučić odgovarajući na pitanje novinara o najavljenom međustranačkom dijalogu.\n„Dobro je i važno da ljudi razgovaraju. Ja vidim da oni između sebe ne mogu da razgovaraju, a kamoli pregovaraju“, rekao je predsednik Srbije dodajući da će se tek videti da li će možda i on učestvovati u nekoj drugoj vrsti dijaloga, koji nije pod pokroviteljstvom Evropske unije.\n„Postoji veliki deo političkih stranaka, u ovom trenutku, koji ne želi prisustvo bilo kojeg faktora sa elementom inostranosti, pa ću u tom dijalogu ja verovatno učestvovati“, dodao je Vučić.\nDodao je da će stranka, na čijem je čelu, svakako učestvovati i u drugom delu, onom koji se organizuje pod pokroviteljstvom EU.\n„Razgovaraće sa predstavnicima EU, sa predstavnicima nekoliko političkih stranaka koji su bojkotovali izbore“, dodao je Vučić.\nPočetku radova su prisustvovali su i predsednica Vlade Srbije Ana Brnabić, ministar gradjevinarstva, saobraćaja i infrastrukture Tomislav Momirović, gradonačelnik Beograda Zoran Radoičić i ambasadorka Kine u Srbiji Čen Bo.\nPrevious articleVUČIĆ O NACIONALNOM STADIONU: Izgradnja će početi ove godine, biće jedan od najmodernijih u Evropi!\nNext articleCELA SEZONA U JEDNOM MEČU: Odbojkaši Vojvodine veruju da u današnjoj majstorici mogu da savladali Radnički


Hodaj uputio poziv Srbiji da odustane od nasilja i destabilizujućih aktivnosti na Kosovu i u regionu - Vesti - Ministarstvo Inostranih Poslova - Kosovo NaslovnaKontaktSitemapa Shqip\n12345678910111213141516171819202122232425262728293031\tHodaj uputio poziv Srbiji da odustane od nasilja i destabilizujućih aktivnosti na Kosovu i u regionuNjujork, 8. februar 2012.  Ministar spoljnih poslova Republike Kosovo Enver Hodaj učestvovao je u radu redovnog zasedanja Saveta bezbednosti.Preuzi na realnu velicinuGovoreći pred članovima Saveta bezbednosti, ministar Hodaj ih je upoznao sa napretkom koji je ostvaren u toku perioda izvetavanja, kao i sa izazovima.\nMinistar Hodaj je naglasio da je Vlada Kosova angaovana na obezbeđivanju ekonomskog rasta, smanjivanju nezaposlenosti i obezbeđivanju socijalne pravde za sve, poboljanju investicione klime za poslovne subjekte i reformisanju sektora energetike i obrazovanja.\nZa Kosovo je međunarodna konsolidacija dravnosti veoma vana, da bude deo međunarodnog sistema. Dakle, elim da pozovem sve zemlje članice Ujedinjenih nacija da podre nae učestvovanje u regionalnim i globalnim institucijama jer će uključivanje Kosova predstavljati potovanje prava i potreba svih građana Kosova i nae drave, dodao je ministar Hodaj.\nOkončanje nadzirane nezavisnosti\nPred članovima Saveta bezbednosti ministar Hodaj je kazao da je Kosovo funkcionalna, prosperitetna, stabilna i multietnička drava sa raznolikim drutvom i ekonomijom koja se kontinuirano razvija.\nOvo novo poglavlje nae drave je vaan kratkoročni i dugoročni događaj za Kosovo, ceo region i Evropsku uniju. U poslednje četiri godine, uz tesnu saradnju Vlade Kosova i ICO, Kosovo je učinilo značajan napredak u sprovođenju Ahtisarijevog plana kroz učestvovanje i promociju zajednica  srpske, bonjačke, goranske, turske, romske, akalijske i egipćanske  na svim nivoima upravljanja, naglasio je ministar Hodaj.\nOdnosi između Republike Kosovo i Republike Srbije\nTokom ovog redovnog zasedanja ministar Hodaj je takođe upoznao članove Saveta bezbednosti sa perspektivama sloenih odnosa između Kosova i Srbije, tehničkim dijalogom i naom evropskom budućnoću. Smatram da ne moemo da govorimo o celovitoj, slobodnoj, demokratskoj i mirnoj Evropi bez reavanja preostalih pitanja na zapadnom Balkanu. Za Vladu Kosova potpuna integracija regiona u evroatlantske institucije je dobar način za obezbeđivanje dugoročnog mira i bolje budućnosti za sve, naglasio je ministar Hodaj.\nGovoreći o tehničkom dijalogu između Republike Kosovo i Republike Srbije, ministar Hodaj je kazao da Srbija nije uspela da učini dovoljan napredak u dijalogu sa Kosovom kojem posreduje UE i kao rezultat toga imamo blokiranu i napetu situaciju koja je stvorena u severnim optinama Kosova od strane struktura Vlade Srbije.\nSituacija u tri optine na severu Republike Kosovo Ministar Hodaj je govorio i o trenutnoj situaciji na severu Kosova i nesprovođenju sporazuma koji su do sada postignuti.\nPrvo, u vezi sa severom Kosova, prema decembarskom zaključku Evropskog saveta, Srbija nije ispunila obaveze. Situacija na terenu, posebno na severu Kosova je i dalje napeta kao rezultat blokade puteva od strane srpskih ekstremista i dravnih struktura Srbije koje plaća Beograd. Od jula prole godine uskraćena je sloboda kretanja građana i robe u severnom delu Kosova. Protivno Rezoluciji 1244, Srbija jo uvek dri bezbednosne i pravosudne strukture, uključujući na stotine policajaca, pripadnika andarmerije i tajne policije na severu Kosova. ta vie, dva vana međunarodna aktera KFOR a posebno EULEX, misije koje je ovlastio Savet bezbednosti, nisu u stanju da obavljaju svoj mandat zbog blokada, naglasio je ministar Hodaj.\nMinistar Hodaj je kazao da se o vladavini prava ne moe pregovarati i da ona mora da bude jednaka za sve. Drugo, Srbija nije ispunila svoje obaveze iz svih sporazuma koji su postignuti prole godine u Briselu. Uprkos delimičnom sprovođenju sporazuma o slobodi kretanja i slobodnoj trgovini, svi ostali sporazumi kao to su vraćanje civilnog registra i katastarskih knjiga, obostrano priznavanje kolskih i univerzitetskih diploma i integrisano upravljanje granicama se uopte ne sprovode. Kada se radi o telekomunikacijama, energiji i regionalnoj saradnji, Srbija se nije sloila sa predlozima koje su dali Kosovo i Evropska unija, dodao je ministar Hodaj.\nGovoreći o evropskim perspektivama drava Balkana, ministar Hodaj je kazao da mir i stabilnost između Kosova i Srbije i prosperitet celog regiona zavise od odluka koje će ubrzo doneti Brisel i Evropski savet.\nSrbija ne moe da bude nagrađena statusom kandidata bez ukidanja policijskih i bezbednosnih struktura na severu Kosova\nAko Srbija bude nagrađena statusom kandidata bez ukidanja policijskih i bezbednosnih struktura na severu Kosova, uklanjanja barikada i potpunog sprovođenja sporazuma, tada ćemo imati kratkoročne i dugoročne posledice. Situacija status kvoa u tri severne optine na Kosovu će prerasti u zamrznuti sukob, sporazumi koji su postignuti u tehničkom dijalogu se neće sprovoditi, a proces normalizacije odnosa između Kosova i Srbije neće imati budućnost, upozorio je ministar Hodaj.\nMinistar Hodaj je govorio i o najavi nelegalnih dravnih struktura Srbije koje planiraju organizaciju referenduma u optinama na severu Kosova.\nOve godine, kada se organizuju izbori u Srbiji, Beograd eli da ih organizuje i na teritoriji Republike Kosovo. To predstavlja ozbiljno krenje Rezolucije 1244 i naeg dravnog suvereniteta. Ta moguća deavanja mogu da budu veoma tetna po stabilnost na celom Kosovu i mogu da dovedu celokupnu bezbednosnu arhitekturu u regionu u pitanje, dodao je ministar Hodaj.\nMinistar Hodaj je na kraju pozvao Srbiju da se uzdri od nasilja, destabilizirajućih aktivnosti i provokativne retorike. <</a>


Od 2021. naplaćuje se ulazak u “Šengen” zonu – Gerila\nGerila > Društvo > Od 2021. naplaćuje se ulazak u “Šengen” zonu\nobjavljeno na Apr. 26, 2018 u 1:23 pm 26/04/2018\nPoslednja vest koja nam stiže iz Evropske Unije nije nimalo povoljna po Srbiju.\nNaime, za putovanje u “šengen zonu” od sada će građani Srbije, ali i zapadnog Balkana morati da se najave putem interneta i plate taksu od 7e po osobi.\nOdgovor od strane države u koju aplicirate bi trebao da stigne u roku od 96 sati, a nakon toga dozvola će važiti 3 godine (ili do isteka pasoša).\nPROČITAJTE JOŠ: Nezavisni mediji u Srbiji će nestati!\nOvo znači da bi na primer, za četvoročlanu osobu, put u državu Evropske Unije koštao 28e.\nPROČITAJTE JOŠ: Dan posle: Zašto je Vučić “pobegao” iz Niša?\nNije klasična viza, ali će svakako otežati putovanje srpskih državljana.\nOvu odluku potvrdili su juče ambasadori EU i nju još treba da potvrdi Evropski parlament i usvoji Savet ministara EU. Ona je objavljena i na sajtu Evropskog saveta.\nO traženju dozvole i uvođenju takse za ulazak u zemlje Šengena priča se još od oktobra prošle godine. I tada je rečeno da će se najverovatnije te mere, čiji se cilj da se poboljša bezbednost i spreče ilegalne migracije, primenjivati od januara 2021. godine. Radi se ,zapravo, o uspostavljanju novog Evropskog sistema za odobravanje putovanja (ETIAS).\nA kakva će biti procedura za ulazak u Šengenski prostor?\nPutnik koji namerava da krene u zemlje Šenegena, moraće da zatraži odobrenje ispunjavanjem elektronskog formulara, a odgovor EU će stizati u roku od najkasnije 72 sata. Za one koje se utvrdi da predstavljaju opasnost po bezbednost biće odbijena dozvola za putovanje.\nU formularu će podnosioci zahteva morati da daju lične podatke (ime i prezime, datum rođenja, pol, nacionalnost…), podaci o pasošu, ime države u koju se ulazi, razlog putovanja, pitanja koja se tiču javnog zdravlja, podaci o kriminalnoj pozadini (da li ste osuđivani), prethodne zabrane ulaska u EU.\nSvako ko bude odbijen, biće obavešten o razlozima za to, a imaće i rok od dve nedelje da podnese žalbu.\nTaksa od sedam evra, koja će morati da bude plaćena, pokrivaće razdoblje za putovanja od tri godine, odnosno dok traje važnost pasoša. Od plaćanja ove dažbine će biti oslobođena lica mlađa od 18 i starija od 60 godina, članovi porodica državljana EU, kao i studenti i naučno osoblje.


David Dragojević – Biografija 2020, Visina, Težina, Godište\nDavid Dragojević je poznat našoj javnosti kao učesnik reality programa „Parovi“, te i po svom braku sa kontroverznom starletom Aleksandrom Subotić, a zbog koje se sukobio pak sa rođenim bratom Dejanom i sa njegovom ženom Dalilom Dragojević, a publika ga trenutno gleda kao takmičara najpopularnijeg reality formata na našim prostorima, „Zadruga 2“, koji se emituje na TV „Pink“.\nDavid Dragojević – biografija\nIako je javnosti možda to manje poznato, David Dragojević je bio fudbaler koji je igrao za FK „Obilić“ Zmajevo, kao i za FK „Metalac Asko“ Vidak, a rođen je 7. septembra 1988. godine u Novom Sadu, i ima brata Dejana.\nU sezoni 2012/2013 David je igrao kao defanzivac za FK „Proleter“ iz Novog Sada, da bi nakon povrede pauzirao jednu sezonu, i kasnije se ponovo pridružio klubu u sezoni 2014/2015.\nMeđu najznačajnije utakmice koje je kao fudbaler pomenutog kluba David Dragojević odigrao, bile su one protiv FK „Partizan“ i FK „Crvena zvezda“, a trenutno je David sa svojim očuhom Predragom Opačićem Mungosom, u rukovodstvu FK „Veternik“, gde je postavljen za sportskog direktora.\nUpravo je zahvaljujući svom učešću u reality formatu „Parovi“, i emotivnoj vezi, a zatim i braku sa Aleksandrom Subotić, David Dragojević postao poznat široj javnosti, i kao vrlo kontroverzna ličnost je ušao i u „Zadrugu 2“, sa svojom sada već zakonitom suprugom Aleksandrom, gde se pak postavio prema njoj veoma zaštitnički, i već uspeo da uđe u brojne sukobe sa učesnicima ovog reality formata, a pre svega sa Miljanom Kulić i njenom majkom Marijom, mada se on sve češće sukobljava i sa svojom suprugom Aleksandrom.\nDavid Dragojević – put od nepoznatog fudbalera do popularne reality ličnosti u Srbiji\nPre nego što je ušao u „Parove“ i tako postao poznat u našoj zemlji, David Dragojević je živeo u američkoj državi Kaliforniji, gde je imao nameru da otvori svoj restoran, pošto mu pak fudbalska karijera nije išla uzlaznom putanjom, jer se vrlo često povređivao i nije uspevao da skrene veću pažnju na sebe kao igrača.\nKada je sa svojim bratom Dejanom, David prihvatio ponudu da uđe u reality program „Parovi“, nije ni slutio da će se o njemu razviti toliko interesovanje od strane medija i javnosti u zemlji, a pre svega jer je otpočeo emotivnu vezu sa tada najšokantnijom učesnicom „Parova“ Aleksandrom Subotić, koja je svojoj majci Ljubi Pantović preotela dečka Aleksandra Čabarkapu, te sa njim kao maloletna ostala u drugom stanju i rodila ćerku Magdalenu.\nDavid i Aleksandra su ne retko imali intimne odnose pred kamerama i na kraju su se i venčali u samoj vili „Parova“, te je Aleksandra Subotić ostala u drugom stanju sa Davidom, ali je na žalost izgubila bebu, a David je njenu ćerku Magdalenu priznao kao svoje dete, i prema Aleksandri se uvek ponašao veoma zaštitnički, te ju je branio od napada ukućana vile „Parova“ i u javnosti od napada njene majke Ljube Pantović kao i oca njene ćerke Aleksandra Čabarkape.\nUprkos predviđanjima da brak poznate starlete i mladog fudbalera neće opstati kada oni napuste reality, David se čak sukobio i sa svojim rođenim bratom Dejanom Dragojevićem, i pokazao time koliko su duboka njegova osećanja prema Aleksandri Subotić.\nAleksandra i David Dragojević su dobili ponudu da uđu u reality „Zadruga 2“, koju su i oboje prihvatili, a sve se češće spekuliše da bi u isti mogao da uđe i Aleksandar Čabarkapa, koji je pak nedavno izašao sa odsluženja zatvorske kazne, kao i Aleksandrina majka Ljuba, sa kojom mladi par nije u dobrim odnosima.\nU medijima se pred sam početak „Zadruge 2“, pojavila informacija da Dragojević ima ozbiljnu devijaciju nosa, te da zbog toga ima komplikacije sa disanjem, i da postoji mogućnost da će pak i morati da napusti reality kako bi se podvrgao operaciji, jer mu je u par navrata ozbiljno pozlilo u mesecima pre početka pomenutog reality-ja.\nOdmah nakon početka „Zadruge 2“, David Dragojević se sukobio sa Marijom Kulić, majkom Miljane Kulić, oko toga ko je otac deteta Aleksandre Subotić, te je na sreću brzom intervencijom ostalih učesnika izbegnut fizički sukob, jer je David hteo da se fizički obračuna sa Marijom.\nKako će se dalje odvijati događaji u najpoznatijem šou programu na Balkanu, ostaje da se vidi, ali trenutni razvoj događaja obećava dobru zabavu milionima gledalaca, posebno što produkcija uvek ima po nekog „keca u rukavu“, te nema sumnje da će mladi par morati da prođe mnoga iskušenja i da testira svoju ljubav, posebno ako se ostvare predviđanja i u reality uđu Čabarkapa i Ljuba Pantović.\nNakon završene pete sezone „Parova“, David Dragojević je postao prava senzacija i zvezda u zemlji i regionu, te je od potpuno anonimnog fudbalera stekao status zvezde, koji kako on sam priznaje i te kako prija, jer ga ljudi prepoznaju na ulici, i iako ima i negativnih komentara, češće ga hvale zbog hrabrosti da stane uz ženu koju voli i da njeno dete prihvati kao svoju ćerku.\nDatum i mesto rođenja: 7. septembar 1988. godine, Novi Sad, Srbija\nZanimanje: nekadašnji odbrambeni fudbaler; reality takmičar\nPrevious Post:Lepomir Bakić – Biografija 2020, Visina, Težina, Godište\nNext Post:Miljana Kulić – Biografija 2020, Visina, Težina, Godište


Svečano otvoren EYOF „Baku 2019”\nMladi atletičar Ognjen Vojvodić nosio je crnogorsku zastavu na svečanom otvaranju Evropskog olimpijskog festivala mladih u Bakuu.\nNa Evropskom olimpijskom festivalu Crnu Goru predstavljaće još atletičar Danilo Vujičić i plivačica Jovana Kuljača.\nJuče je u Podgorici održana zaključna sjednica Organizacionog odbora Igara malih zemalja Evrope i sjednica Izvršnog odbora Crnogorskog olimpijskog komiteta.\nTom prilikom je Organizacioni odbor razmatrao i prihvatio obiman Izvještaj sa Igara, uz ocjenu da je ovo takmičenje proteklo u organizacionom, i svakom drugom smislu, na najbolji mogući način.\nCrnogorski sportisti sjutra putuju na Evropski olimpijski festival mladih\nEvropski olimpijski festival mladih u Bakuu počinje 21. jula, a na njemu će učestvovati takmičari iz oko 60 zemalja koji su dio Evropskog olimpijskog komiteta. Među njima je i Crna Gora sa svojim predstavnicima. U Bakuu će nastupiti atletičari iz Bara, članovi „Mornara” Ognjen Vojvodić i Danilo Vujičič i plivačica iz Budve Jovana Kuljača.\nEYOF „Baku 2019”\nMladi crnogorski sportisti Ognjen Vojvodić i Danilo Vujičić (atletika) i Jovana Kuljača (plivanje), od 21. do 27. jula, učestvovaće na Evropskom olimpijskom festivalu mladih (EYOF) čiji će domaćin biti glavni grad Azerbejdžana, Baku. Oni će predstavljati Crnu Goru na ovoj prestižnoj sportskoj manifestaciji koja se organizuje pod patronatom Evropskog olimpijskog komiteta.\n7. jul – dan Crnogorskog olimpijskog komiteta\nNa današnji dan 2007. godine, u Gvatemala sitiju, COK je prepoznat od strane Međunarodnog olimpijskog komiteta kao nacionalni olimpijski komitet, pa tako ovaj datum predstavlja dan Crnogorskog olimpijskog komiteta.\nOvim povodom, COK je odlučio da, umjesto proslave, donira sredstva Institutu za bolesti djece, radi nabavke neophodne medicinske opreme.


Uprkos usporavanju potrošnje tokom Sajber ponedeljka, Adobe očekuje da će u celoj prazničnoj sezoni kupovina biti zabeležena rekordna aktivnost e-trgovine, jer kupci svoje lične budžete "rastežu" na više dana.\nOd 1. novembra do Sajber ponedeljka, potrošači u Sjedinjenim Državama su potrošili 109,8 milijardi dolara na onlajn kupovine, što je za 11,9 procenata više nego 2020. godine, saopštio je Adobe.\nOva kompanija predviđa da će digitalna prodaja od 1. novembra do 31. decembra dostići 207 milijardi dolara, što bi predstavljalo rekordan rast od 10 posto.\nAdobe je otkrio još jedan interesantan podatak - da je tokom Sajber ponedeljka za osam odsto porastao broj poruka na veb sajtovima o robi koje više nema na zalihama u odnosu na prethodnu sedmicu, dok je od početka novembra broj takvih poruka skočio za 169 posto u poređenju sa nivoima pre pandemije. To se pripisuje uskim grlima u lancima snabdevanja.\nŠto se tiče popusta, oni su bili slabiji nego ranije. Cene elektronike bile su snižene za 12 posto na Sajber ponedeljak u odnosu na 27 procenata godinu dana pre. Sniženje cena odeće je iznosilo 18 odsto naspram 20 posto prethodne godine, dok su aparati za domaćinstvo bili jeftiniji za samo oko 8,0 procenata u odnosu na 20 posto u 2020.\nSve u svemu, prema računici Adobea, prosečan iznos "potrošačkih kolica" tokom kupovine na Sajber ponedeljak porastao je za 13,9 posto na godišnjem nivou, što je delimično rezultat opredeljenja većeg broja kupaca da naručuju velike artikle, poput nameštaja.\nAmerička Nacionalna federacija trgovaca na malo (NRF), vodeća trgovinska grupa u maloprodajnoj industriji, skovala je termin „Sajber ponedeljak“ 2005. godine nakon što je uočila porast broja ljudi koji kupuju onlajn u ponedeljak posle Dana zahvalnosti.\nNRF predviđa da će promet na malo u SAD tokom novembra i decembra porasti za rekordnih 8,5 do 10,5 procenata na godišnjem nivou, što iznosi čak 859 milijardi dolara. Tokom proteklih pet godina, prosečan rast za vreme sezone prazničnih kupovina bio je 4,4 posto, prenosi CNBC pozivajući se na statistiku NRF-a.\nSAD vesti Pad prodaje Sajber ponedeljak


Salihović će krivično odgovarati zbog Bobar banke\nKategorija: Novosti\t Kreirano: Subota, 22 Listopad 2016 21:46\t Napisao/la Direktor\nTužilaštvo BiH krajem septembra najavilo je da će ubrzo Sudu BiH proslijediti optužnicu u slučaju „Bobar banka“, ali to još nije urađeno.\nU Sudu BiH tvrde da optužnicu nikada nisu primili i da su samo u medijima čitali da će biti dostavljena. Ovim je nastavljen niz skandala koji potresaju Tužilaštvo BiH.\nPodsjetimo, 28. septembra, na dan kada je suspendovan glavni tužilac Goran Salihović, iz ove institucije su saopštili da će optužnica uskoro biti proslijeđena u Sud BiH. Ovo je ujedno bio prvi slučaj da Tužilaštvo BiH najavljuje optužnicu. Zanimljivo je da je predmet „Bobar banka“ među šest tačaka disciplinskog i krivičnog postupaka koji se vode protiv Salihovića.\nPrema saopštenju iz Tužilaštva BiH, optužnica obuhvata „veći broj fizičkih osoba koje se terete da su organizovano počinili krivčna djela zloupotrebe ovlaštenja u privredi i finansijskog kriminala“.\n-Nakon intezivne istrage, koja je trajala oko 18 mjeseci,\nprikupljeno je više stotina dokaza i saslušano više desetina svjedoka. Optužnica se odnosi na zloupotrebe u poslovanju Bobar banke, kojima je prouzrokovana direktna šteta od oko 130 miliona maraka – rečeno je tada u Tužilaštvo BiH.\nIzvor blizak Tužilaštvu BiH rekao je da su ovu optužnicu napisali Salihović i njegovi najbliži saradnici, a tužioci bili primorani da je potpišu. Tužilac koji radi na ovom predmetu rekao je da mu treba do četiri mjeseca da optužnicu doradi kako bi bila potvrđena, jer je užasno napisana.\nGlavnog tužioca Salihovića prvostepena disciplinska komisija suspendovala je 28. septembra zbog optužbe da je propustio da traži svoje izuzeće u predmetima kada je postojao sukob interesa. Zatim da se upustio u neprimjerne kontakte sa sudijom ili strankama u postupku, omogućio obavljanje dužnosti tužioca osobama koje za to nisu zakonom ovlaštene, te da se miješao u rad sudija ili tužilaca.\nSalihovića terete i da je namjerno davao lažne ili nedovoljne informacije u vezi sa prijavama za radno mjesto, disciplinskim stvarima, pitanjima unapređenje i napredovanja u službu i u drugim pitanjima koji su u nadležnosti VSTV. Ovakvim ponašanjem doveo je u pitanje povjerenje javnosti u nepristrasnost i kredibilitet Tužilaštva.\nOsim toga, Tužilaštvo BiH je 12. oktobra pokrenulo i krivičnu prijavu protiv Salihovića. Istraga je pokrenuta i zbog predmeta „Bobar banka“, kao i zbog „Pavlović banke“, presretnutih razgovora u kojima je Salihović namjeravao da hapsi visokopozicionirane osobe u pravosuđu, ali i ministra bezbjednosti BiH Dragana Mektića. Istraga je pokrenuta i zbog obustavljanja nekih istraga.\nNakon saopštenja da će uskoro proslijediti optužnicu u predmetu „Bobar banka“, Tužilaštvo BiH se nije više oglašavalo u ovom slučaju.


U Srbiji se danas obeležava Dan državnosti, u znak sećanja na 1804. godinu, kada je u Orašcu počeo Prvi srpski ustanak ali i na isti dan 1835. godine, kada je proglašen prvi srpski ustav - Sretenjski ustav.\nU Gornjem Milanovcu ovaj važan dan obeležen je polaganjem venaca na spomenik vojvodi Živojinu Mišiću na Trgu kneza Mihaila.\nU ime opštine Gornji Milanovac venac su položili zamenica predsednika opštine Jadranka Dostanić i predsednik Skupštine opštine Boško Milovanović. Vence su položili i predstavnici Vojske Srbije, Društva za negovanje tradicija oslobodilačkih ratova Srbije i Društva srpsko - ruskog prijateljstva.\nOkupljenima se obratio vršilac dužnosti direktora Muzeja rudničko-takovskog kraja i istoričar Aleksandar Marušić.\n„Današnji dan vezuje vaskoliki srpski narod, ma gde on živeo. Da ovaj dan nije slučajno izabran govore i dva značajna istorijska događaja, koja su se na današnji dan desila, u prvoj polovini 19. veka. Pre svega govorimo o Marićevića jaruzi i ustanku, odnosno borbi protiv dahija, koji će prerasti u veliki oružani ustanak srpskog naroda pod vođstvom vožda Karađorđa i taj događaj će „isprovocirati“ Drugi srpski ustanak i ono što će kasnije istoriografija nazvati Srpskom revolucijom. Da nismo samo narod ratnika i da nismo samo ratovali, što i jeste jedna od dominantnih odlika našeg naroda, govori i drugi događaj koji obeležavamo u sklopu Dana državnosti a to je čuvena skupština u Kragujevcu 14. i 15. februara 1835. godine, kada je donet prvi novovekovni srpski ustav, poznat pod nazivom Sretenjski ustav. Bio je to jedan od najslobodoumnijih i najliberalnijih ustava koje je tadašnja Evropa poznavala. Taj ustav garantovao je građanima Srbije apsolutnu ličnu slobodu, ako nisu u sukobu sa zakonom. To je bilo veliko dostignuće tadašnje Srbije. Takođe, bila je predviđena podela vlasti na izvršnu, zakonodavnu i sudsku. Hvala svim našim precima što su nam omogućili da budemo to što danas jesmo“, istakao je Marušić.\nPovodom Dana državnosti čestitku sugrađanima uputila je zamenica predsednika opštine Jadranka Dostanić.\n„Poštovani sugrađani, danas je veliki dan za našu državu, praznik Sretenje i Dan državnosti Republike Srbije. Obeležavamo ga kao sećanje na zbor u Orašcu 1804. godine, kada je podignut Prvi srpski ustanak i kada je počela Srpska revolucija i borba za slobodu. Na ovaj praznik 1835. godine, donet je i prvi srpski ustav poznat kao Sretenjski ustav. Ovaj datum je među najznačajnijima u istoriji Srbije. Svim sugrađanima i građanima Republike Srbije želim srećan Dan državnosti. Živela Srbija!“


Besplatni pregledi za žene u vojnim bolnicama biće nastavljeni i naredne nedelje | NSU\nNaslovna Istaknuto Besplatni pregledi za žene u vojnim bolnicama biće nastavljeni i naredne nedelje\nMinistarstvo odbrane Republike Srbije od danas organizuje besplatne lekarske preglede namenjene ženama za rano otkrivanje raka grlića materice i raka dojke u Vojnomedicinskoj akademiji i Vojnim bolnicama u Nišu i Novom Sadu.\nU toku ove nedelje ženama će na VMA i u Vojnim bolnicama u Nišu i Novom Sadu od 10 do 14 časova biti na raspolaganju ginekolozi, radiolozi, hirurzi, patolozi i citolozi. Osim ginekoloških pregleda koji obuhvataju ultrazvuk, PAPA test i kolposkopiju rade se i ultrazvučni pregledi dojke i mamografija.\nMinistar odbrane Aleksandar Vulin danas se je, u novosadskoj Vojnoj bolnici, lično uverio da je interesovanje dama za preglede veliko kao i da su zakazane pacijentkinje zadovoljne uslugom i profesionalizmom koje pokazuju vojni lekari.\n“Ministarstvo odbrane će podržati napore državnog rukovodstva Vlade Republike Srbije i predsednika Republike Srbije Aleksandra Vučića da svako učini u svom domenu ono što je moguće da bi se borba sa belom kugom dobila i da bi natalitet u našoj zemlji bio veći. Upravo zbog toga mi smo pozvali sve zainteresovane sugrađanke da dođu i provere se po pitanju raka grlića materice i raka dojke“, rekao je ministar Vulin izrazivši zadovoljstvo što se beleži veliki odziv, i najavio da će akcija, koja je bila planirana da traje samo jednu nedelju, biti produžena.


Rusija neće skrštenih ruku gledati kako Amerika gomila oružje - Sputnjik Srbija\n10:00 25.06.2017 Preuzmite kraći link\nKako je rekao, Rusija neće skrštenih ruku da gleda na to kako se povlače sporazumi i taloži naoružanje.\nIstog stava je i predsednik odbrambenog komiteta Saveta federacije Rusije Viktor Ozjorov, koji kaže da će Rusija, u slučaju da izlazak SAD iz Dogovora bude uticao na porast broja raketa u Evropi, biti prinuđena da odgovori istom merom.\n„Pažljivo ćemo pratiti razvoj događaja i na osnovu toga donositi zaključke. Ukoliko bude primetan porast raketa malog i srednjeg dometa, Rusija će na to odgovoriti“, istakao je.\nAmerički mediji saopštili su da administracija Bele kuće proučava predlog koji je stigao iz Kongresa o izlasku SAD iz Dogovora o likvidaciji raketa malog i srednjeg dometa.\nDogovor o likvidaciji raketa malog i srednjeg dometa, trka u naoružanju, izlazak


„Mond“: Vučić, moćni čovek na Balkanu u jeku krize – Studio B\n„Mond“: Vučić, moćni čovek na Balkanu u jeku krize\n„Mond“: Vučić, moćni čovek na Balkanu u jeku krize Tanjug\nObjavljeno: 03.04.2017. 08:55 Izmenjeno: 04.04.2017. 08:39\nSrbin Aleksandar Vučić, moćni čovek na Balkanu u jeku krize – tako pariski „Mond“ vidi srpskog premijera u tekstu u kojem daje profil izabranog, nakon jasne pobede na predsedničkim izborima. I ostali svetski mediji pišu o Vučićevom trijumfu.\n„Mond“ ističe da se Vučić nametnuo kao „moćni čovek Srbije“ otkako je postao premijer, 2014, godine, „svakako više nego ijedan drugi čovek na vlasti“ posle Slobodana Miloševića.\n„Ovakav uticaj Aleksandra Vučića na njegovu zemlju trebalo bi da je učini zonom stabilnosti u regionu kojem stabilnost nedostaje“, navodi pariski dnevnik, uz podsećanje da je Zapadni Balkan poslednjih meseci poprište teških političkih kriza i ponovnog rasplamsavanja etničkih tenzija.\nFrancuski dnevnik konstatuje da su ovlašćenja predsednika Srbije ograničena, ali ocenjuje, pozivajući se na mišljenje posmatrača, da će Vučić bez ikakve sumnje pronaći „dovoljno pomirljivog premijera“.\nI drugi svetski mediji bave se danas Srbijom i Vučićem nakon njegovog izbornog trijumfa, ističući njegovu poruku da će Srbija nastaviti put ka Evropskoj uniji, ali da će istovremeno održavati prijateljske odnose s Rusijom i Kinom.\nI „Njujork tajms“ navodi da će pod Vučićem kao predsednikom „Srbija verovatno nastaviti isti kurs unutrašnje i spoljne politike kao tokom vremena koje je on proveo na funkciji premijera“, poput, nabraja list, uvođenja političkih i ekonomskih promena neophodnih za članstvo u Evropskoj uniji, uz istovremenu težnju bliskijim odnosima sa Rusijom.\n„Iako je time stvorio tenzije sa Briselom, gospodin Vučić je odbio da podrži sankcije protiv Rusije“, podseća njujorški dnevnik.\nList navodi da je Vučić „ojačao imidž neophodnog partnera međunarodnoj zajednici“ tokom kampanje kroz sastanke sa svetskim liderima, nemačkom kancelarkom i predsednikom Rusije.\n„Figaro“ ukazuje da su se izbori za predsednika Srbije sveli na svojevrsni „referendum za ili protiv Vučića“ i da je prilično veliki broj predsedničkih kandidata „rezultat nesposobnosti opozicije da na izbore izađe s jednim zajedničkim predstavnikom“.\nBi-Bi-Si prenosi da je Vučić, prema preliminarnim rezultatima jučerašnjeg glasanja, osvojio jasnu pobedu na predsedničkim izborima, ističući da se zalaže za članstvo Srbije u EU, ali da ga protivnici optužuju da izbore koristi za jačanje svoje vlasti.\nBritanski servis naglašava Vučićev zaključak da je narod glasao za njegovu politiku pridruživanja EU, bez okretanja leđa tradicionalnim saveznicima Rusiji i Kini.\nNa istu Vučićevu konstataciju ukazuje i ruska agencija Tas s, citirajući mišljenja većine posmatrača da će, kako navodi, novi premijer biti „tehnička figura“, dok će zapravo Vučić imati punu kontrolu nad premijerom.\nAmerička agencija Blumberg ocenjuje da trijumf na jučerašnjim predsedničkim izborima Vučiću otvara put za jačanje vlasti i, u isto vreme, Rusiji daje šansu da produbi svoj uticaj na Balkanu.\nItalijanska ANSA ističe da su sve ankete i pre izbora davale premijeru evropske orijentacije izglede za pobedu u prvom krugu.\nAgencija Rojters prva je pod oznakom hitno objavila, pozivajući se na rezultate Ipsosa, da je premijer „Aleksandar Vučić ubedljivo pobedio na predsedničkim izborima u Srbiji sa 58 odsto glasova“, a pod ovom oznakom tu vest su ubrzo objavili i američki AP i francuski AFP, kao i ruske novinske agencije.\nAnsa je navela da je on ostvario trijumf osvojivši između 57 i 58 odsto glasova, pozivajući se na agenciju Ipsos.\nNa dalekom drugom mestu sa velikom razlikom je Saša Janković koji je dobio između 14 i 15 odsto glasova, dok je na trećem mestu sa nešto manje od devet procenata mladi i ekscentrični Luka Maksimović, a da je četvrti bivši ministar spoljnih poslova Vuk Jeremić sa 5,5 odsto, navodi italijanska agencija.\nAnsa ukazuje da su sve ankete i pre izbora davale premijeru evropske orijentacije izglede za pobedu u prvom krugu.\nAgencija AP je takođe izvestila da procene izbornih rezultata pokazuju ubedljivu pobedu premijera Aleksandra Vučića na predsedničkim izborima u Srbiji.\nOvakav ubedljiv rezultat će ojačati njegovu već moćnu poziciju kao neospornog lidera Srbije, ocenjuje agencija.\nAP prenosi procenu agencije Ipsos koja je objavila da je Vučić dobio više od 55 odsto glasova, dodajući da ako se takav rezultat potvrdi drugog kruga izbora neće biti.\nAgencija AP je izveštavajući o predsedničkim izborima u Srbiji prenela i da je Luka Maksimović, student koji se kandidovao kao izmišljeni lik, proglasio i lažnu pobedu.\nMaksimović je tvrdio da je dobio nešto ispod 68 odsto glasova, i uz vatromet proslavio svoju izmišljenu pobedu vičući „Ja sam pravi pobednik“.\nFrancuska agencija AFP je takođe izvestila o ubedljivoj pobedi premijera Aleksandra Vučića citirajući procene agencije Ipsos.\n„Možemo reći da je on izabran za predsednika“, rekao je predstavnik Ipsosa Marko Uljarević za AFP.\nAgencija prenosi da je prema procenama Ipsosa Vučić osvojio više od 55 odsto glasova, a da je iza njega sa oko 15 odsto bivši ombudsman Saša Janković.\nAgencija Blumberg je takođe izvestila o ubedljivoj pobedi premijera Aleksandra Vučića na predsedničkim izborima.\nBlumberg navodi da je on dobio 55,1 odsto glasova, zasenivši drugoplasiranog rivala Sašu Jankovića koji je osvojio 16,2 odsto.\nEvropski portal Politiko je takođe preneo vest da je Aleksandar Vučić pred ubedljivom pobedom na predsedničkim izborima.\nVodeći elektronski mediji u regionu na udarnim mestima objavili su vest da je aktuelni premijer Aleksandar Vučić dobio izbore za predsednika u prvom krugu.\nAgencija HINA prenela je sinoć da je Vučić pobednik predsedničkih izbora u Srbiji, a da rezultati pokazuju da bi mogao osvojiti između 57 i 58,5 posto glasova.\nHINA prenosi i da je najveće iznenađenje u kampanji i medijska atrakcija predsedničkih izbora, izmišljeni lik Ljubiša Preletačević Beli.\nSplitska Slobodna Dalmacija prenela je da je na predsedničkim izborima u Srbiji Vučić izborio ubedljivu pobedu, te da se čekaju zvanični rezultati..\nRiječki Novi list konstatuje da Vučić pobeđuje u prvom krugu.\nSarajevski Dnevni avaz preneo je prve rezultate predsedničkih izbora u Srbiji pod naslovom: „Vučić predsednik Srbije u prvom krugu“.\nI zagrebački Večernji list na naslovnici navodi da je Srbija dobila predsednika u prvom krugu izbora.\nZagrebački portal Index.hr iz minuta u minut prenosi rezultate predsedničkih izbora i navodi da je upravo Vučić favort, te da mu neke agencije daju 56 posto podrške već u prvom krugu.\nUz podsećanje da su birališta zatvorena u 20 sati, te da je izlaznost bila oko 55 posto, sarajevski portal Kliks prenosi da predsednički izbori u Srbiji nisu prošli optimistično za sve kandidate.\nPortal Aldžazire Balkans objavio je na naslovnici da je Vučić ubedljivi pobednik predsedničkih izbora sa 57,9 odsto glasova.\nCrnogorski Radio Antena M javio je da sve ukazuje na to da drugog kruga predsedničkih izbora u Srbiji neće biti.\nCrnogorska Radio-televizija prenosi da je Vučić odneo ubedljivu pobedu u prvom krugu, a portal CdM dodaje da izgleda za drugim krugom neće biti potrebe.\nMakedonski mediji preneli su takođe da je aktuelni premijer Aleksandar Vučić odneo ubedljivu pobedu na predsedničkim izborima u prvom krugu.\nI mediji u Tirani prenose vest da je prema do sada prebrojanim glasačkim listićima Vučić odneo pobedu na izborima za predsednika Srbije.


Izbori u Americi i Srbiji – koliko je potrošeno iz kojih izvora i šta se o tome zna\nDatum kreiranja: ponedeljak, 09 novembar 2020\nNa upravo održanim američkim predsedničkim izborima, za kampanju Bajdena je, prema procenama, utrođeno 790 miliona dolara, da osvojio je preko 75 miliona glasova. To znači da je ulog u predsedničku kampanju bio veći od 10 dolara po dobijenom glasu. Međutim, još polovinu tog iznosa su za kampanju u korist Bajdena potrošile razne druge grupe koje su ga podržavale.\nTrampova kampanja, od 565 miliona dolara, donela mu je 70 miliona glasova, što znači da je ulog bio 8 dolara po glasu. I Trampova kampanja je bila za oko 50% skuplja kada se dodaju troškovi za kampanju grupa koje su ga podržavale.\nPoređenja radi, na nedavno održanim izborima u Srbiji, prema računici Transparentosti, „ulog po glasu“ je bio značajno manji, ako bi se gledalo ono što je prijavljeno. Kada se gledaju sve liste zajedno, prosečan trošak po dobijenom glasu je bio nešto manji od 400 dinara, to jest 4 dolara, a kada je reč o pobedničkoj SNS još i manji – 351 dinar. Ova razlika je očekivana, kada se imaju u vidu američke i srpske cene oglašavanja i drugih usluga koje su potrebne za kampanju.\nRazlike između srpskih i američkih izbora su drastične kada je reč o strukturi prihoda. Dok u Americi dominiraju mali i veliki donatori koji ulažu novac u kandidate bilo radi uticaja na kreiranje politike ili iz ubeđenja, u Srbiji je gotovo jedini izvor prihoda za kampanje državni budžet.\nDruga drastična razlika odnosi se na transparentnost informacija - dok se u Americi o izvorima prihoda i troškovima kampanje podaci znaju tokom kampanje, u Srbiji prve informacije dolaze do javnosti tek oko mesec i po dana posle dana glasanja. Naime, rok za predaju finansijskih izveštaja je 30 dana, međutim on se pomera u slučaju ponavljanja izbora na nekom biračkom mestu, a zatim se čeka neko vreme i dok Agencija za sprečavanje korupcije verifikuje primljene izveštaje i objavi ih na svom sajtu. Jedna od stvari koje bi nesumnjivo trebalo menjati u Srbiji jeste uvođenje pravila prema kojem bi podaci o prihodima i rashodima kampanje postali javni i dok ona traje, i kako bi birači kojima je to bitno mogli da i ove informacije uzmu u obzir kada se odlučuju među strankama i kandidatima.


Problemi /Sve manje vozača: Cisterne u BiH nema ko da vozi / Radio Sarajevo\nFoto: Radiosarajevo.ba/Autocisterne u Hadžićima i Trnovu\nProblemi / Sve manje vozača: Cisterne u BiH nema ko da vozi\n07. 07. 2021. u 10:31:00 Radiosarajevo.ba\nNa području Bosne i Hercegovine sve više fali profesionalnih vozača, a posebno onih koji imaju ADR licencu, odnosno koji su položili ispit za prevoz tečnih i opasnih materija u cisternama.\nPo forumima i oglasima za zapošljavanje širom BiH sve više se traže vozači sa iskustvom koji prevoze cisterne tečnih i opasnih materija, a prema podacima prevoznika, veliki broj njih je posljednjih godina najviše zbog većih plata otišao raditi u zemlje Evropske unije, pišu Nezavisne.\nNikola Grbić, predsjednik Udruženja prevoznika za međunarodni i unutrašnji transport RS, kazao je da je u Bosni i Hercegovini stanje, što se tiče vozača, katastrofalno, te da ovog kadra najviše fali.\n"Između ostalih, fali veliki broj vozača koji imaju ADR licencu, odnosno koji su položili ispit za prevoz tečnih i opasnih materija i prevoze cisterne. Oni su plaćeniji od vozača kamiona", naveo je Grbić.\n! / Sve manje zanatlija: Moleri i zidari danas se ne mogu naći ni za dnevnicu od 100 KM\n"Tamo zarađuju od 3.000 do 4.000 evra, a ovdje im je mjesečna plata bila od 1.500 do 2.000 KM", rekao je Grbić.\n"Ne znam da li postoji ijedna firma u državi u kojoj ne fali makar jedan vozač, a nekima fali i njih 50. Veće plate i sigurnost su jedini i osnovni razlog napuštanja Bosne i Hercegovine i odlaska u Evropsku uniju. Mi već godinama apelujemo na sve institucije da se nešto mora uraditi po ovom pitanju, ali nema nikakvog pomaka", naglasio je Grbić.\n"I tu naplatu mi čekamo od tri mjeseca do godinu dana, a nekada ne uspijemo ni naplatiti. E, tu je veliki problem jer na taj način nismo konkurentni sa Evropskom unijom i ne možemo povećati plate našim vozačima", objašnjava Grbić.\n"Godinama sam ovo radio u Bosni i Hercegovini, a ipak je ovo rizičan i veoma odgovoran posao. Nisam bio zadovoljan primanjima, pa sam se odlučio na odlazak kako bih obezbijedio lakšu egzistenciju za svoju porodicu", naglasio je ovaj vozač.\nTagovi: cisterna vozači kadrovi problemi posao iskustvo\n! / Objavljena konačna lista: Ovo su zanatlije koje će dobiti podsticaje od KS\nVelika potražnja / Ovo je pet zanata koji se najviše traže u Njemačkoj


Procvetaće ljubav u EU, smatra Junker - Danas\nArhiva » Vesti » Danas 21.03.2017\nProcvetaće ljubav u EU, smatra Junker\nNakon Britanije nijedna zemlja neće hteti da napusti EU, članice će obnoviti zavete evropskom bloku, pun je optimizma šef Evropske komisije\nDanas utorak, 21. mart 2017. | Piše: M. K. Piše: Marko Savkov\nPredsednik Evropske komisije Žan-Klod Junker je izjavio tokom vikenda da nakon Britanije nijedna zemlja neće hteti da izađe iz EU i da će "se preostale države-članice ponovo zaljubiti jedna u drugu i obnoviti svoje zavete Evropskoj uniji".\nJunker je ovakvu izjavu dao uoči okupljanja lidera 27 država u Rimu 25. marta povodom šezdesete godišnjice Rimskog ugovora, koji je bio početak i osnova za evropske integracije. Očekuje se da lideri EU kratkom političkom deklaracijom obnove svoje zavete Evropskoj uniji.\nProšlonedeljna izborna pobeda partije desnog centra holandskog premijera Marka Rutea nad entievropskom, antiimigrantskom strankom ekstremno desničarskog lidera Gerta Vildersa ocenjuje se kao podsticaj za proevropske snage glavne političke struje u borbi protiv nacionalističkog populizma u EU, a mogla bi i da podigne moral u Rimu, piše EUObzerver.\nStarije države-članice će poželeti da u Rimu iskoriste priliku da se angažuju na uspostavljanju dubljih integracija čak i ako ostale članice to ne žele, kao i da im se omogući da idu napred sa Evropom s više brzina. Uglavnom se države-članice na istoku boje da bi to moglo da dovede do toga da one zaostanu u odnosu na ostale, kao i do konačne dezintegracije bloka.\nMinistri unutrašnjih poslova država EU i Severne Afrike juče su se sastali u Rimu i razgovarali o načinu da se smanji broj migranata koji dolaze u Evropu. Ministri unutrašnjih poslova Libije, Tunisa i Alžira su se sastali sa svojim kolegama iz Nemačke, Italije, Francuske, Austrije, Malte, Slovenije i Švajcarske zajedno sa komesarom EU za migracije Dimitrisom Avramopulosom. Cilj je da se oformi stalna "kontakt grupa" koja će se baviti pitanjem migracije nakon što su intenzivirani prelasci preko Sredozemnog mora zbog zatvaranja rute preko Zapadnog Balkana, koja vodi u Evropu.\nGrci su se juče sastali sa svojim kreditorima u okviru još jednog jučerašnjeg sastanka, odnosno sastanka ministara finansija članica evrozone. Uoči sastanka je saopšteno da se očekuje da ministri ponove da Vlada grčkog premijera Aleksisa Ciprasa tek treba da ispuni uslove za zajam u okviru paketa pomoći. Kreditori i Grci su u lošim odnosima zbog pitanja u vezi s promenama na tržištu energetike i dodatnih smanjenja penzija, što su zahtevi koje je Ciprasova vlada odbila.\nJapanski premijer Šinzo Abe danas stiže u Brisel na sastanak sa evropskim liderima. EU nastoji da ubrza razgovore s Japanom o slobodnoj trgovini, pošto nova administracija SAD sve više ide ka protekcionizmu, te su razgovori EU i SAD o trgovini u zastoju.\nEvropska komisija Evropska Unija Rim EU\nErdogan: Sirijske i turske snage ušle u Afrin, potpuna kontrola nad centrom grada\nPolitika pre 29 minuta\nNovi magazin pre 29 minuta\nRusi danas biraju predsednika - glasali i kandidati\nVesti online pre 36 minuta\nKrim prvi put glasa u Rusiji\nUkrajina blokirala pristup ambasadi Rusije u Kijevu\nSputnik pre 53 minuta\nRusija bira predsednika, Putin juri četvrti mandat\nN1 Info pre 54 minuta


Konfuzni predsednikovi predlozi o olakšicama trudnim studentkinjama - Društvo - Dnevni list Danas\nPočetna » Vesti » Društvo » Konfuzni predsednikovi predlozi o olakšicama trudnim studentkinjama\nNa univerzitetima pozdravljaju ideje da se poboljša natalitet u Srbiji, ali im nije jasno kako je predsednik Srbije zamislio da se to uradi\nV. Andrić26.11.2021. 18:00\nNeke od podsticajnih mera za povećanje nataliteta, koje kao nove za studente najavljuje predsednik Srbije Aleksandar Vučić, već postoje u aktuelnim zakonskim rešenjima, a to se pre svega odnosi na studentkinje koje su u drugom stanju.\nSagovornici Danasa sa Univerziteta u Beogradu kažu da svi fakulteti vode računa i trude se da izađu u susret trudnim studentkinjama, napominjući da je u najvećem broju slučajeva reč o devojkama na završnim godinama studija, kojima je cilj da što pre diplomiraju.\n– Pošto prosečno u Srbiji majke danas rađaju prvo dete u 30. godini, pokušačemo da motivišemo studente, mlade žene i muškarce da ne beže od rađanja dece. Za studente odmah donosimo meru da ukoliko devojka zatrudni i rodi dete za nju ne važe ispitni rokovi, isto tako i za muškarca, koji je student. Dakle, da su oni položili godine, ali odredićemo rokove da obične fakultete moraju da završe do 26 godine života i računaće se kao da su ih redovno završili i u roku, a medicinski do 28 godine. Time dobijamo da ne moraju da se pojave baš u decembru, ako neko tad mora da se porodi ili u martovskom ili septembarskom ispitnom roku, već da uvek mogu da polažu, da ne moraju da imaju nove troškove, da ne plaćaju obnovu godina. Ali da ne bismo unizili neophodnost znanja moraju da završe fakultet do 26, a medicinski do 28. godine – rekao je Vučić i dodao da će u narednih nekoliko nedelja to biti završeno u Narodnoj skupštini.\nDekan Hemijskog fakulteta u Beogradu Goran Roglić kaže za Danas da u Zakonu o visokom obrazovanju postoji odredba da se studentu na njegov zahtev odobri status mirovanja koji se ne računa u ukupnu dužinu trajanja studija.\n– U našem Statutu svaki student može da podnese zahtev i da dobije status mirovanja ukoliko ima lekarski opravdan razlog. Trudnice i porodilje na to imaju pravo i to je regulisano Zakonom o visokom obrazovanju, Statutom Univerziteta i statutima fakulteta. Što se tiče oca, takva mogućnost ne postoji u zakonu, ali ne postoji ni u firmama mogućnost da oba roditelja mogu da odsustvuju iz tog razloga, tako da je prilično nejasno kako će zakonski ovo pitanje biti rešeno – kaže Roglić.\nI najava da će se odrediti rokovi za završetak studija mu deluje konfuzno, jer, kako kaže, neko može da upiše fakultet sa 18, a neko sa 22 godine i da, ako studira redovno, završi fakultet u pomenutom roku do 26. godine.\nRoglić podseća da je Zakonom o visokom obrazovanju definisano da studije mogu trajati u dvostrkom broju školskih godina potrebnih za realizaciju studijskog programa, što uz produženu godinu znači da student ne gubi taj status punih devet godina. Poslednjim zakonskim izmenama, uvedena je mogućnost da studije traju i trostruko duže od predviđenog trajanja fakulteta, ali se to odnosi na slučajeve studiranja uz rad, studenata sa invaliditetom, akademaca koji su upisani po afirmativnoj meri i studenata koji imaju status vrhunskog sportiste.\nI drugi sagovornici našeg lista kažu da im nije jasno na šta je Vučić mislio pominjući nove rokove za okončanje studija do 26, odnosno 28.godine, a dok ne vide kako će izgledati predlog na papiru pretpostavljaju da bi to moglo značiti pravo da se bude na budžetu.\nTakođe su im nejasne potencijalne olakšice za muškarce – očeve ili buduće očeve koji su studenti, jer, veruju, i u njihovom, ali i u interesu društva je da ne prave pauzu, već da što pre diplomiraju i nađu posao kako bi mogli da izdržavaju porodicu.\nNa visokoškolskim ustanovama pozdravljaju ideju da se ova pitanja urede sistemski, napominjući da neki fakulteti već sada izlaze u susret studentkinjama koje su u drugom stanju ili su porodilje da nekad polažu ispite van utvrđenih rokova, a ima primera i da se mladim očevima studentima takođe to omogući. Kako se ne bi desilo da to zavisi od dobre volje pojedinaca i da se ovakvi primeri tumače kao svojevrsno kršenje propisa, to bi trebalo zakonom urediti, saglasan je Željko Tomanović, doskorašnji dekan Biološkog fakulteta u Beogradu.\nProfesor Medicinskog fakulteta i bivši prorektor za nastavu Univerziteta u Beogradu Petar Bulat podržava u načelu nameru da se podsticajnim merama za studente poveća natalitet u Srbiji.\n– To je ogroman problem i svaka mera koja će nekome da omogući da zadrži trudnoću ili da zatrudni, a koja je u skladu sa zakonom, je dobro došla. Studentkinje su i do sada imale pravo za traže godinu, pa i dve godine mirovanja i fakulteti su uvek izlazili u susret. Shvarajući izjavu predsednika kao želju da se poveća natalitet u Srbiji, mislim da svi to treba da podržimo, ali napominjem da fakulteti to i inače rade. Uvek je postojalo razumevanje za trudnoće u studentskom dobu – kaže Bulat.\n– Načelno podržavam mere koje doprinose rešavanju demografske krize, kao i povećanje nataliteta kod mladih, u koje spadaju i naši studenti. Međutim, ova najava predsednika Aleksandra Vučića mi je nejasna i ne shvatam “šta je pisac hteo da kaže”. Najpre, za svaku promenu, pa i ovakvu, potrebna je izmena zakona. Zatim, kako je uopšte moguće da za trudne studentkinje koje rode i studente koji su očevi te dece ne postoje ispitni rokovi koji se u visokom obrazovanju podrazumevaju? U redu je da se za njih omoguće dopunski ispitni rokovi, kao i status mirovanja, koji inače i sada postoji, ali obećanje da za njih ispitni rokovi uopšte ne važe, ne razumem – kaže za Danas Natalija Jovanović, dekanica Filozofskog fakulteta u Nišu\nZakon o visokom obrazovanju predviđa da se studentu, na njegov zahtev, odobrava mirovanje prava i obaveza, u slučaju teže bolesti, upućivanja na studentsku praksu u trajanju od najmanje šest meseci, odsluženja i dosluženja vojnog roka, nege deteta do godinu dana života i posebne nege koja traje duže od detetove prve godine života, održavanja trudnoće i u drugim slučajevima predviđenim opštim aktom visokoškolske ustanove.\nStudentkinji koja je u postupku biomedicinski potpomognutog oplođenja na njen zahtev odobrava se mirovanje prava i obaveza u skladu sa opštim aktom visokoškolske ustanove. Student koji je bio sprečen da prati nastavu, izvršava predispitne obaveze i da polaže ispit zbog bolesti ili odsustva zbog stručnog usavršavanja u trajanju od najmanje tri meseca, može polagati ispit, u skladu sa opštim aktom visokoškolske ustanove, piše u zakonu.\nŽenski manastir Svete Melanije u Zrenjaninu\nPreduzeće Infrastruktura železnice počelo je intezivno testiranje deonice brze pruge između Beograda i Novog Sada, saopšteno je iz gardske uprave Novog Sada, koja je pozvala građane na oprez prilikom prelaska pruge.\nManastir Svete Melanije u Zrenjaninu od svoje izgradnje daje...\nSavez 90/Zelenih Srbije traži hitnu reviziju zakona o geološkim istraživanjima i rudarstvu\nSavez 90/Zelenih Srbije pozvao Vladu Srbije da hitno revidira...\nKragujevac: U subotu, 22. januara zabeležen manji broj novoobolelih\nPrema informaciji iz IZJZ Kragujevac, u Šumadiji je tokom...